Ghost of Kyiv – Mitos atau Benar

Dalam peperαηgαη, seηjαtα maju hanyalah faktor kemenangan… bukan sama sekali suatu jaminan mutlak. Tiada guna bawa senjata maju ke medan perαηg jika para pejυαηg tidak percaya mereka boleh menang.

Kita boleh tengok bukti jelas di Afghanistan. Sesudah mengangkat kaki, Amerika Syarikat terpana melihat pihak kerajaan lari lintang pukang dan kalah pada tangan Tαlibαη. Tetapi berbeza di Ukraine.

Ikutkan Angkatan Teηterα Rusia jauh lagi agung dan merbαhαyα untuk dibandingkan dengan Tαlibαη. Walau bagaimanapun, sampai hari ini Kyiv milik Ukraine… dan Rusia terpaksa beralih strategi – kini guna kaedah “menang jadi arang, kalah jadi abu”.

Peralihan strategi ini bukan sama sekali suatu petanda baik untuk Ukraine. Ini bermakna Rusia boleh meηgepυηg Ukraine selama mana Kremlin mahu.

Yang menanggung bala sebenar-benarnya adalah Ukraine (dan rakyat Rusia)… melainkan jika pihak NATO sudi menanggung setiap sen untuk dibelanja Ukraine.

Namun buat masa sekarang, Ukraine memang tidak kisah langsung pasal ekonomi. Bab politik pun mereka sudah ketepikan; semua pakat bersatu padu demi keabsahan kedaulatan negara.

Apa punca di sebalik semangat mereka? Berbalik kepada pernyataan di atas. Mereka tiada seηjαtα semaju Rusia. Tetapi mereka ada kepercayaan yang membuak-buak… bahawasanya Ukraine adalah tanah air merdeka.

Selama mana semangat ini boleh meηyαlα? Itu persoalannya. Dan persoalan inilah punca timbulnya figura-figura perαηg yang luar biasa seperti “Ghost of Kyiv” dan “Ukrainian Reαper”.

Mitos Di Sebalik Kebenaran

Ramai dalam kalangan penggiat media sosial pantas mendedahkan penipuan di sebalik gambar dan video “Ghost of Kyiv”. Namun kalangan ini sebenarnya salah faham. Ukraine sekarang tidak perlu kebenaran.

Ukraine perlu semangat. Memang perkara biasa bila bab perαηg, kebenaran dikimpal dengan istilah tokok tambah.

Cuba fikir balik macam mana Achilles zaman dulu digelar “Son of Zeus”. Begitu juga dengan Hercules, kononnya kekuatan luar biasanya adalah kerana beliau anak Jupiter dan Alcmene.

Jadi apabila berdepan dengan mυsυh lebih kuat yang anggotanya jauh lagi ramai, “mitos” boleh menjadi senjata utama.

Dan “Ghost of Kyiv” menjadi mitos untuk membenarkan. Dalam masa 30 jam pertama, juruterbang ini dikatakan menjatuhkan enam buah jet Rusia (van Brugen, 2022).

Jadi semua pun mesti pakat selongkar habis rekod Teηterα Udara Ukraine. Mesti Rusia pun selongkar untuk memastikan mitos ini dibenam secepat mungkin.

Masalahnya, cuba tengok balik apa Ukraine kata. Ghost of Kyiv adalah seorang juruterbang berpengalaman yang kembali berkhidmat demi negara.

Jadi kononnya, beliau pernah berkhidmat dan sudah bersara. Tetapi beliau kembali ke ruangan udara untuk memelihara kedaulatan.

“Orang tua yang kembali” ternyata memberi semangat kepada semua anak muda. Tambah pula apabila Petro Poroshenko (calon yang tewas pada Volodymyr Zelenskyy) naikkan ciapan berkata “Ghost of Kyiv” itu benar, padahal Poroshenko sendiri guna gambar palsu (Eisele, 2022).

Lama kelamaan, semua anggota Teηterα Udara Ukraine dibual macam merekalah “Ghost of Kyiv”.

Anggota ini tembαk jatuh satu set pejυαηg Rusia, dikira “Ghost of Kyiv” tembak. Anggota itu tembαk dua, itu pun “Ghost of Kyiv”.

Tetapi angka ini tidak boleh dilambung tinggi sangat… kelak orang terus cakap palsu bagai. Maka mereka kekalkan – sekitar 10 jet pejυαηg sahaja sekarang.

Buat masa sekarang, Ukraine perlu buat apa sahaja untuk menjulang semangat anggotanya. Kerana Rusia semakin merapati Kyiv dan sedang menghancurkan Mariupol, sebuah bandar yang sudah kehabisan makanan dan air.

Sama ada Kyiv akan jatuh atau tidak, kena tunggu dan lihat saja.

RUJUKAN:

Eisele, I. (2022, Mac 1). Fact check: Ukraine’s ‘Ghost of Kyiv’ fighter pilot. DW.

van Brugen, I. (2022, Februari 25). ‘Ghost of Kyiv’ Ukraine fighter pilot becomes the stuff of legend. Newsweek.


Tun Ghafar Baba: Pemimpin Berjiwa Besar

Antara tokoh politik yang sangat ‘underrated’ adalah Tun Ghafar Baba. Beliau adalah Timbalan Perdana Menteri antara tahun 1986-1993 di bawah PM ke 4, Dr Mahathir Mohamad.

Jasanya pada Dr Mahathir dan UMNO sangat besar. Pada tahun 1976, beliau memberikan laluan kepada Dr Mahathir untuk menjadi Timbalan Perdana Menteri sedangkan beliau ketika itu adalah Naib Presiden UMNO ke 2 dan Dr Mahathir hanyalah Naib Presiden ke 3.

Beliau adalah antara tokoh awal yang menyertai UMNO Melaka pada tahun 1955 sehinggakan ditukar tempat kerja sebanyak 4 kali oleh Pengarah Pendidikan Melaka, Encik Henry Gurney

Beliau juga acap kali menolak jawatan utama dalam kerajaan. Pada tahun 1955, Tunku Abdul Rahman telah meminta beliau menjadi Ketua Menteri Melaka. Beliau menolak dan memilih untuk kekal sebagai seorang guru. Pada tahun 1959, Tunku menawarkan lagi jawatan tersebut kepada beliau. Sekali lagi beliau menolak. Tunku kemudiannya ‘mengugut’ bahawa jika Tun Ghafar masih menolak, Melaka akan dibiarkan tanpa Ketua Menteri. Tun Ghafar kemudiannya menerima jawatan tersebut dan berkhidmat sehingga meletak jawatan pada tahun 1967

Pada tahun 1968, Tunku yang mahukan Tun Ghafar terus berkhidmat kepada negara telah melantik beliau sebagai Senator dan Menteri tanpa portfolio. Tun Ghafar tidak mengetahui perancangan Tunku kerana beliau sedang berada di Rusia. Hanya apabila pesawat terbang sampai di Bangkok, barulah beliau dimaklumkan berkenaan keputusan Tunku.

Pada tahun 1983, Dr Mahathir bermasalah dengan Majlis Raja-Raja apabila beliau mahu meminda Perkara 66 perlembagaan. Pindaan tersebut menyatakan bahawa sebarang undang-undang yang diluluskan oleh parlimen akan berkuatkuasa 15 hari selepas dimaklumkan kepada YDPA walaupun baginda tidak berkenan. Majlis Raja-Raja menolak pindaan ini dan kemudiannya mencetuskan krisis antara Raja dan Umno. Tun Ghafar telah menjadi ketua perunding dan kedua dua pihak berkompromi dengan syarat tempoh tersebut dilanjutkan kepada 60 hari.

Pada tahun 1985, beliau diminta menjadi Presiden de facto MCA bagi menyelesaikan masalah kepimpinan parti tersebut. Beliau berkhidmat selama 10 bulan sehinggalah pertembungan antara dua kem dalam MCA selesai. Tun Ghafar ialah satu-satunya individu bukan Cina yang pernah mengemudi MCA.

Pada tahun 1987, apabila berlakunya cabaran daripada team B (Ku Li – Musa Hitam) ke atas kepimpinan Dr Mahathir, Tun Ghafarlah yang menunjukkan kesetiaan menyokong Perdana Menteri ketika itu. Akhirnya Dr Mahathir menang tipis jawatan Presiden Umno dengan majoriti 47 undi. Tun Ghafar pula menang dengan majoriti 40 undi ke atas Tun Musa Hitam bagi jawatan Timbalan Presiden

Pada tahun 1992, bagi menghapuskan imuniti Raja-Raja atas kesalahan peribadi, maka Tun Ghafar sekali lagi diminta membentangkan usul bagi meminda perlembagaan. Usul tersebut disokong penuh parlimen. Majlis Raja-Raja akhirnya memperkenankan pindaan perlembagaan bagi mewujudkan Mahkamah Khas untuk membicarakan Raja-Raja Melayu yang melakukan kesalahan atas kapasiti peribadi.

Pada tahun 1993, beliau dicabar oleh DSAI bagi jawatan Timbalan Presiden UMNO. Adalah menjadi rahsia umum bahawa DSAI adalah anak emas Dr Mahathir dan pencalonan beliau juga direstui Dr M. Walhal sebelum itu DSAI berkali kali menafikan mahu mencabar jawatan Timbalan Presiden.

Tun Ghafar akhirnya menarik diri dengan hanya mendapat satu pencalonan daripada bahagiannya sendiri. Beliau menulis surat perletakan jawatannya ketika berada di lapangan terbang. DSAI menang tanpa bertanding dan ketika keputusan diumumkan, semua perwakilan Umno di PWTC bangun memberikan tepukan gemuruh kepada gandingan Mahathir-Anwar.

Sehari selepas kemenangan DSAI, Tun Ghafar sekali lagi dilihat di lapangan terbang Subang; kali ini sambil menjinjing sebuah beg plastik tanpa ditemani sesiapa ketika menunggu penerbangan ke Indonesia. Di bawah adalah gambar tersebut.

Tun Ghafar menolak sebarang anugerah bergelar semasa berkhidmat dalam kerajaan. Beliau hanya memakai nama YAB En Ghafar Baba walaupun anggota kabinet dan exconya sudah bergelar Dato Seri, Tan Sri atau Datuk. Beliau hanya menerima gelaran Tun pada 1995; 2 tahun selepas meletak jawatan sebagai TPM

Begitulah kisah ringkas seorang pemimpin negara. Beliau begitu setia walaupun disingkirkan dengan cara seolah olah beliau tidak pernah ada jasa. Beliau konsisten menolak sebarang gelaran daripada Raja-Raja untuk dirinya. Beliau menunjukkan teladan dengan mengambil jawatan apabila tiada lagi yang lebih layak daripadanya. Beliau membuktikan bagaimana seorang Melayu boleh bergerak atas politik demokrasi dalam keadaan menjaga daulat dan kehormatan Raja-raja.

Maka apabila ada zuriat keturunannya yang bermulut cabul menghina raja, memanggil mereka sebagai lanun Bugis dan penumpang lupa daratan hanya kerana baginda memulakan usaha agar Majlis Raja-Raja menolak satu perjanjian antarabangsa, maka saya fikir benarlah panggang tersebut jauh benar daripada apinya.


Apa Yang 99 Speedmart Buat Sampai Pasar Raya Besar Terciduk?

Suatu ketika dahulu kalau nak beli barang dengan banyak dan murah, pasar raya besar seperti Aeon, Econsave dan Tesco akan menjadi pilihan utama. Masalahnya sekarang pasar raya-pasar raya besar tersebut sangat sukar untuk dicapai oleh sesetengah penduduk. Hal ini demikian kerana kebanyakan pasar raya besar terletak di bandar.

Kalau nak ke situ juga akan mengambil masa yang lama dan akhirnya mereka terpaksa bergantung kepada kedai runcit biasa seperti kedai acheh. Masalah lain pula timbul kerana kedai runcit biasa ini menjual barangan dengan harga yang sedikit tinggi. Walau bagaimanapun, kita tidak boleh salahkan kedai runcit biasa kerana mereka tidak mampu beraksi seperti pasar raya besar. Kedai runcit biasa hanya mampu dapatkan bekalan dalam kuantiti yang sedikit sahaja. Manakala pasar raya besar membeli secara pukal lantas mampu berikan harga yang agak murah.

Jadi sebagai peniaga, anda akan nampak masalah yang melanda iaitu harga barang agak mahal di kawasan berjauh dengan pasar raya. Apa yang perlu dibuat adalah selesaikan masalah tersebut dan terus mampu menjana keuntungan. Perkara ini telah dipraktikkan oleh 99 Speedmart iaitu menjadi kedai runcit biasa yang menjual barangan pada harga pasar raya besar. Malah ada beberapa barang yang dijual dengan cukup murah berbanding pasar raya besar.

Jadi apa 99 Speedmart buat untuk selesaikan masalah ini?

99 Speedmart telah mengesan begitu banyak kawasan yang sangat jauh daripada pasar raya besar dan terus membuka cawangan di situ. Bagi membezakannya dengan kedai runcit biasa, 99 Speedmart telah menawarkan barangan dengan harga yang agak murah. Nak bagi harga murah, 99 Speedmart perlu mendapatkan stok secara pukal. Tapi pasti kos yang banyak diperlukan kerana mustahil kedai runcit kecil mampu beraksi seperti pasar raya besar.

Jadi 99 Speedmart atasi masalah ini dengan stok yang tidak habis itu akan diberikan kepada cawangan lain. Ditambah lagi, suasana ataupun keadaan dalam 99 Speedmart memberikan kelebihan kepada mereka untuk dapatkan pelanggan dengan mudah. Kalau anda perasan apabila masuk ke dalam 99 Speedmart, pasti anda akan terus dapatkan barang yang ingin dibeli dan terus bayar dengan pantas.

Berlainan pula jika berkunjung ke pasar raya besar, suasana yang menarik akan membuatkan anda berjalan tanpa arah disana sehingga menjadi sesak. Bermakna 99 Speedmart tidak perlu risau dengan bilangan pelanggan kerana mereka akan bayar dan pergi dengan cepat tanpa perlu bersiar-siar di dalam kedai.

Strategi yang digunakan oleh Speedmart menyebabkan beberapa pasar raya besar mula rasa terancam. Ini kerana semakin ramai pelanggan mula beralih arah ke 99 Speedmart atas alasan lebih murah dan jarak yang sangat dekat. Jadi mahu tak mahu beberapa pasar raya besar terpaksa mengikut rentak 99 Speedmart.

Sebagai contoh, Giant yang menjadi antara pasar raya besar menawarkan harga rendah terpaksa menutup beberapa cawangan mereka angkara angka kehadiran pelanggan begitu rendah. Hal itu menimbulkan persepsi bahawa Giant dalam kejatuhan dan bakal lingkup. Namun bukan itu sebabnya kerana Giant telah membuka cawangan ataupun kedai yang lebih kecil untuk bersaing. Bahkan Giant mula target kawasan yang lebih kecil untuk membuka cawangan. Secara tidak langsung, Giant dapat fokus kepada kelompok yang lebih spesifik dan menawarkan alternatif kepada pelanggan.

Situasi ini bukan sahaja terjadi di Malaysia malah turut berlaku di Thailand. Ini kerana 7 Eleven turut membuka cawangan mereka di kawasan-kawasan yang jauh daripada pasar raya besar. Ditambah lagi dengan 7 Eleven Thailand yang menjual pelbagai barang dengan harga murah, memang mudah untuk mereka mendapatkan pelanggan.

Bukan itu sahaja, dasar kerajaan Thailand juga membantu 7 Eleven untuk terus berkuasa dengan pihak berkuasa hanya membenarkan pasar raya besar beroperasi sekitar 15 km daripada kawasan bandar. Melihat kepada kelompongan itu, 7 Eleven terus membuka cawangan di luar radius 15 km daripada kawasan bandar dan hasilnya 7 Eleven berkembang dengan pesat Jadi mahu tak mahu, pasar raya besar seperti Lotus serta Big C terpaksa mengikut rentak 7 Eleven dengan membuka cawangan lebih kecil.

Kesimpulannya sebagai seorang usahawan, kita perlu mengenal pasti terlebih dahulu apa masalah yang dihadapi oleh pelanggan. Selepas itu cuba selesaikannya sehingga pelanggan berpuas hati. Jika berjaya pasti sesebuah perniagaan itu akan terus berkembang. Tapi kalau 99 Speedmart mampu buka 24 jam pasti banyak kedai runcit akan terus terciduk.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF


Paranoid Teori Konspirasi, Antara Punca PKP Tidak Dipatuhi

Pada artikel lepas, aku ada ulas isu Covid-19 dari sudut Akidah, Syariat & Hakikat. Dalam IG story aku pulak, aku ada cerita tentang selain Syariat dan Hakikat, sesuatu perkara itu boleh juga dipandang dari sudut Hikmah. Jadi, apa hikmah Covid-19 ni berlaku?

Sebenarnya, sangat banyak Hikmah yang kita dapat insafi waktu Covid-19 ni. Tapi untuk artikel kali ni, aku nak share hanya satu Hikmah sahaja. Hikmahnya adalah : “Adakah ilmu yang kita pelajari selama ini memberi manfaat kepada kita?”. Ilmu yang nak diperincikan di sini adalah “Teori Konspirasi”. Adakah benda ni bermanfaat pada kita?

Pertama sekali, harus jelas bahawa aku tak tolak Teori Konspirasi itu 100%. Freemason tu wujud, Illuminati tu wujud. Tapi tak semua dakwaan dari Teori Konspirasi itu boleh kita terima. Bahkan yang lebih terutama, bukan kesemua Teori Konspirasi itu layak dipanggil Ilmu Fitan. Ilmu Fitan dan Teori Konspirasi itu adalah dua perkara yang sangat berbeza walaupun nampak macam hampir sama. Ilmu Fitan tu ada disiplinnya yang tersendiri dalam pengajian Islami.

Golongan pentaksub Teori Konspirasi di awal kedatangan Covid-19 haritu mengeluarkan pelbagai dakwaan yang disaluti dengan dalil-dalil agama. Kononnya, virus ini ciptaan Yahudi, wabak ini agenda Freemason, menutup masjid adalah untuk melepaskan tambatan Dajjal dan pelbagai lagi dakwaan. Kesan dari doktrin ini, ramai yang melanggar perintah ulil amri untuk patuhi peraturan lockdown pada awal fasa PKP lalu.

Bahkan, kesan dari paranoid terhadap Teori Konspirasi ini juga mengakibatkan masyarakat memandang serong terhadap usaha KKM. Segala Ubat, vaksin, WHO ni agenda Yahudi belaka. Maka muncul lah pula penunggang agama yang menjual “ubat Islamik” seperti sanitizer ruqyah dan sebagainya sebab nak lawan “ubat Yahudi”.

Makin galak video-video pendek Teori Konspirasi yang bertopengkan “Ilmu Fitan” dan dalil-dalil yang disalah tafsir di sebarkan di Facebook, Whatsapp dan Youube. Antara video yang paling laris di media adalah video dari seberang iaitu oleh penceramah bernama Zulkifli Ali dan Rahmat Baequni.

Nak dengar tu boleh, aku takda hak nak larang hampa dengar. Tapi suka untuk aku nasihatkan, agar berhati-hati dan kena pandai tapis lah apa yang mereka berdua ni sampaikan. Kerana isi ceramah mereka ini banyak kekeliruan dari pelbagai aspek sama ada Akidah, Hadis, Tafsir dan sebagainya.

Banyak perkara Zhanni, mereka hurai seolah-olah Qatie. Mereka juga banyak guna maklumat palsu yang disandarkan kepada pihak tertentu seperti “kajian NASA” dan sebagainya. Mereka mendakwa tentera Imam Mahdi datangnya dari Indonesia bahkan suka meramal tarikh-tarikh kiamat seolah-olah mereka adalah panitia Malaikat Israfil sang peniup sangkakala. Sering dengar dakwaan-dakwaan mereka seperti ;

“Saking dekatnya hari kiamat itu bapak ibuk sekalian, demi Auloh kiamat akan berlaku pada tahun sekian sekian”

Bahkan baru-baru ini masyarakat menjadi tidak keruan apabila video-video ramalan kiamat dua orang penceramah ini tersebar berkenaan akan berlakunya Dukhan pada 15 Ramadhan tahun ini dan Dajjal akan keluar tidak lama setelah itu. Ternyata, 15 Ramadhan yang lalu, tiada pun Dukhan yang melanda.

Kalau ada yang berkata, “Ustaz Teori Konspirasi ni bercakap berdasarkan dalil Hadis Sahih”. Maka kita jawab, “Kesemua ajaran sesat juga mempunyai dalil dari Hadis Sahih bahkan dari Quran sendiri yang lebih Mutawatir. Tetapi kenapa jadi sesat? Kerana huraiannya salah walaupun Hadisnya Sahih”.

Pendek kata, terkadang memang sesuatu dakwaan itu ada bersandar kepada HADIS SAHIH, tetapi dengan HURAIAN SAFIH (huraian dangkal/salah). Nak bagi mudah faham, ni salah satu contohnya.

Memang ada Hadis bahkan ayat al-Quran yang menceritakan tentang Dukhan. Ianya sahih dan bukan palsu. Tetapi dihurai secara salah oleh dua orang penceramah tersebut. Maka di sini bukanlah Hadis atau ayat al-Quran itu yang palsu, tetapi huraian penceramah itulah yang palsu.

Contoh lain, memang ada hadis yang menceritakan tentang “Pasukan Panji Hitam Dari Timur”. Tapi jika hadis ini difahami dengan huraian yang salah, maka masyarakat tetap juga tersesat menyertai gerakan pengganas Daesh 1S1S, al-Q4eda, B0k0 Haram, Ta1iban dan sebagainya yang kesemua mereka memakai Bendera Hitam. Mereka masing-masing mendakwa kumpulan merekalah yang dimaksudkan sebagai “Pasukan Panji Hitam Dari Timur” dalam sabdaan nabi.

Bukankah bahaya jika Hadis disalah hurai sehingga jadi begini? Oleh itu, perlulah kita selidik apa yang dikhabarkan oleh penceramah terutamanya berkaitan Teori Konspirasi yang bertopengkan ilmu Fitan. Sedangkan ilmu Fitan ini ada disiplinnya yang tersendiri seperti yang disusun oleh Habib Abu Bakr Adni al-Masyhur dalam Fiqh Tahawulat.

Kesimpulannya, jangan kita cepat keliru dengan semua orang yang kononnya berdalilkan hadis, tetapi hakikatnya huraian mereka adalah salah.

Ini adalah sikap orang Khawarij sepertimana pesan Saiyidina Ali “Kalimatul Haq, wa yuridul batil” (Perkataan yang benar, tapi kehendak yang salah).


Teknologi Navigasi Melayu Di Lautan Atlantik

“Accordingly, Ibn Wadih Ya’qubi, who flourished fifty years after Sulaiman, says at the end of his geography, Kitab al-Buldan, in connection with the description of Sos, a coastal town of Morocco, that there was a mosque called Bahlol on the bank, and in front of the mosque, the sea brings forth those rope-fastened ships, which are built in Obulla(Persian Gulf) and in which they voyage to China”

Pertama petikan daripada kitab Allama Sayyid Sulaiman an-Nadwi ini menjelaskan bahawa kapal-kapal dari tradisi Teluk Parsi dan Lautan Hindi telah sampai ke pesisir Atlantik Afrika Timur dan kedua ia diketahui telah berlayar sehingga ke China.

Kemudian petikan sebelum itu daripada Sulaiman al-Mahiri menyebut mengenai teori mengelilingi Afrika kerana ada sejenis papan yang hanya dibuat di Laut Timur dapat sampai ke pesisir Syam dihanyutkan arus. Hal tersebut disokong oleh pengetahuan geografi maritim Abu Raihan al-Biruni yang menyatakan laut Cina itu bersambung dengan Laut Atlantik dan pelayaran merentasinya adalah tidak mustahil.

Berbalik kepada kapal Basrah(Ubollah Baru) yang ditemui di Atlantik, kita perlu dijelaskan terlebih dahulu bahawa antara perintis kepada pelayaran laut lepas Teluk Parsi dibuat oleh kaum Asia Tenggara yang dibawa masuk ke Mesopotamia bermula sejak zaman Bani Sasan, apabila Islam tiba mereka ditempatkan oleh Saidina Umar pada sebuah kuarters di Basrah dan seterusnya berkhidmat sebagai angkatan laut khulafa ar-Rasyidin sehingga ke dalam zaman Bani Umayyah di mana berlaku ekspedisi serangan ke atas Sindh dan pelayaran mencapai ke Sailan(Sri Lanka).

Akibat sifat militan dan revolusioner, mereka ini kerap dipindahkan oleh autoriti ke perbatasan dan pesisiran Syam seperti Kaisariyah dan Asqalan. Kita tidak pasti bagaimana teknologi navigasi mereka masuk secara terperinci ke Mediterranean tetapi di samping teknologi kaum Qibti-Romawi yang masyhur di Mediterranean, kapal-kapal Lautan Hindi yang dipanggil ‘xebec’ di Barat sebenarnya berasal daripada istilah zabaj atau Sayabijah yang merujuk kepada rumpun Melayu Srivijaya yang aktif dalam pelayaran.

Bentuk kapal mereka inilah yang kemudian sampai ke Andalusia, berkembang di Konstantinopel, ditiru oleh pemerintah Kristian Reconquista seterusnya masyhur pada era Pelayaran Gemilang Portugis dan Sepanyol sebelum dikembangkan oleh Belanda, Perancis dan Inggeris.

Petikan daripada Ibn Dahyah menyebut bahawa sekitar kurun-kurun awal pendudukan Islam di Maghrib pelayaran menggunakan kapal-kapal Lautan Hindi ini dilakukan oleh beberapa keluarga yang terkenal berani dan gagah merentas Atlantik mencari pulau-pulau eksotik dan berharga seperti keluarga ‘Maghruriyyin’ dan ‘Mughtariyyin”.

Dalam tahun 900an Shaykh Muhammad Ibn Abi Khayr, anak kepada gabenor Halab(Aleppo) menulis dan menyatakan bahawa pada zamannya pelayar Arab di Mediterranean telah mula menggunakan peta bintang dan kompas yang dipelajari daripada pelayar Arab Lautan Hindi. Khabarnya bahawa kemahiran tersebut diperoleh sementelah mereka ke China.

Kita umum maklum bahawa pelayaran China hanya bermula pada zaman Dinasti Tang yang itupun dicedok daripada satu keluarga pelayar dari Campa yang dipanggil orang ‘Kunlun’. Model mereka yang terkenal menghasilkan kapal jong China yang masyhur sehingga ke hari ini berasal daripada nama manjungan atau jong-jong Alam Melayu.


Asal Usul Teori Konspirasi Freemason-Yahudi Menguasai Dunia

Kita semua tahu yang Freemason ni akidah dia berbeza dengan umat Islam. Organisasi dia memang wujud, dan falsafah dia memang batil. Kita sedia maklum bahawa ulama Al-Azhar dan Ulama Mekah sependapat fatwa bahawa Freemason ni akidahnya sesat dan mengharamkan umat Islam sertainya.

Sebab tu Khalifah Uthmaniyyah, iaitu Sultan Mahmud I pada tahun 1748 haramkan Freemason sebab dia sebarkan fahaman ateis. Ini kita semua setuju, tetapi teori konspirasi yang menyelubungi Freemason ni. aku ada beberapa masalah mengenainya. Disipilin ilmu sejarah, kewangan, ekonomi dan geopolitik aku membuatkan aku sukar untuk percaya.

Contohnya deme cakap Ataturk ni ahli Freemason dan nak kuasai dunia, tapi kau tahu Freemason sendiri pernah cuba nak bunuh Ataturk sebab tak puas hati dengan mamat nama Ataturk ni? Beb, ahli-ahli Freemason ni gagal bunuh Ataturk dan dijatuhkan hukuman! Kalau power sangat Freemason ni, kenapa Ataturk pun dia susah nak bunuh? Last-last deme terciduk kena dengan Ataturk!

Bahkan, Pengasas-pengasas Amerika Syarikat seperti Benjamin Franklin dan Thomas Jefferson yang dikaitkan dengan Freemason pun membenci Yahudi dan seringkali menghina Yahudi. Ya, mereka ahli Freemason. Tapi mereka jelik terhadap Yahudi.

Korang tahu tak yang pada tahun 1798, masih belum wujud sebarang usaha nak kaitkan Freemason dengan Yahudi, dan sumber AUTHENTIC dari BARAT yang mengaitkan Freemason dan Yahudi ialah pada tahun 1861 melalui buku La Verite Israelite.

Petikan buku:

“The spirit of Freemasonry is the spirit of Judaism in its most fundamental beliefs; it is its ideas, its language, it is mostly its organization, the hopes which enlighten and support Israel. It’s crowning will be that wonderful prayer house of which Jerusalem will be the triumphal centre and symbol.” La Verite Israelite, 1861

Atas ialah antara sumber terawal. Jadi teori-teori konspirasi kait Freemason dan Yahudi tak keluar awal di barat sampailah 1800-1899. Jadi, kenapa aku sebut barat? Sebab teori konspirasi Illuminati dan Freemason ni asal-usulnya dari buku-buku dari Barat pada zaman Enlightment dulu. Umat Islam hanya menyambut teori-teori konspirasi daripada barat.

Asal usul Teori Konspirasi adalah di Eropah menjelang akhir abad ke-18. Ketika itu berlaku peristiwa besar yang bernama Revolusi Perancis. Golongan Konservatif takut dengan Revolusi Perancis, lantas buat cerita buruk-buruk pasal revolusi ni. Antaranya dikaitkan dengan syaitan dan jugak… KONSPIRASI nak menguasai dunia.

John Robison, seorang professor dari University Endiburgh telah menerbit buku berjudul Conspiracy Against all the Religions and Governments of Europe, Carried on in the Secret Meetings of Freemasons, Illuminati and Reading Societies, diikuti oleh buku Memoirs Illustrating the History of Jacobinism yang ditulis seorang paderi Jesuit bernama Abbé Augustin Barruel (sebuah kumpulan Katolik yang diharamkan oleh kerajaan Perancis) pada tahun 1798.

Barruel menulis bahawa Freemason ialah pewaris kepada Knights Templar. Kononnya ketika organisasi ini dihukum mati oleh  Raja Perancis pada tahun 1314 atas tuduhan menyembah setan, satu tuduhan yang direka-reka oleh Raja Phillip IV untuk merampas harta Templars, mereka tidak mati sepenuhnya sebalik ialah warisan Knights Templar.

Ini ialah buku PERTAMA dalam SEJARAH bercakap pasal FREEMASON dan ILLUMINATI menguasai dunia melalui konspirasi. Sebelum sekurang-kurangnya 1849, bermula 1798 tak ada satu pun satu buku yang AUTHENTIC dapat DIBUKTIKAN bercakap pasal FREEMASON dan YAHUDI.

Sebab tu titah khalifah haramkan Freemason takde satu pun yang kaitkan FREEMASON dan YAHUDI. Kenapa hanya pada (1800-1899) baru sahaja barat mula kait Yahudi yang kuasai Freemason? Sebab pada zaman tu Yahudi mula menguasai ekonomi di Eropah.

Jadi, orang putih takut tengok yang bangsa yang dulu tarafnya macam sampah mula menguasai bank-bank, institut kewangan dan jugak ekonomi deme. Deme masa tu tengah kalah dengan permainan dan kelicikan bangsa Yahudi dalam ilmu kewangan.

Tak percaya? Industrialis terkenal di Amerika bernama Henry Ford (pengasas syarikat kereta Ford) turut menjadi salah seorang yang kuat menyebarkan teori konspirasi Yahudi. Lepas tu dengan kebangkitan Sosialism dan Komunism, lagilah Kapitalis Amerika masa tu dok sebarkan teori konspirasi pasal Yahudi.

Kemuncaknya ialah Protokol Zionis atau “Protocol of the Elders of Zion” pada tahun 1903 di Rusia. Protokol ni selepas itu dibuktikan ialah propaganda seorang lelaki Russia bernama Pyotr Rachkovsky untuk mempengaruhi kerajaan Rusia terus menekan orang Yahudi.
Dan protokol yang jadi kitab rujukan para pengkonspirasi teori walaupun ada beratus-ratus buku di luar sana berjaya menjawab Protocol Of The Elders Zion dan tak ada satu pun buku teori konspirasi mampu menjawab tuduhan tersebut.

Dan teori ni kemudiannya disambut oleh Parti Nazi pada tahun 1930 -an. Hitler menyebut tentang konspirasi Freemason-Yahudi dalam bukunya Mein Kampf pada tahun 1925. Dan teori konspirasilah yang digunakan oleh Hitler untuk melakukan genoside ke atas Yahudi. Untuk halalkan kebencian dia ke atas Yahudi.

Deme kata Rothschild melalui Freemason menguasai kewangan dunia. Dia menanam proksi dia kat mana-mana. Tapi hakikatnya, Rothschild dah terciduk lama dah. Konon dia pegang duit US$ 500 trilion dalam dunia. Tapi hakikatnya ialah duit dalam dunia ialah dimasukkan dengan emas (US$ 7.8 trilion), “Narrow Money” (28.6 trilion) dan “Broad Money” (80.9 trilion) pun tidak capai angka 500 trillion.

Ini dari zaman dulu memang dia kuasai politik dunia. Sekarang ni dia dah terciduk dah sebab bukan dia jer yang kawal kewangan dunia. Sebab dulu ilmu ni dia jer tahu, sekarang semua orang ada akses dan lagi power daripada dia. Bahkan hari ini, bangsa yang menguasai kewangan dunia bukan lagi Yahudi macam dulu tetapi…

CINA dan JEPUN.

5 Bank terbesar dunia ialah datang daripada China dan Jepun iaitu (ICBC, CCB, Agricultural Bank of China, BOC) dan Jepun (Mitsubishi UFJ). Nak lawan Yahudi punya licik, kita kena contohi macam mana orang Cina lawan deme. Perhatikan macam mana Soros tumbangkan negara-negara di Asia Tenggara masa krisis ekonomi dulu kat sini.

Tapi tahu tak Soros terciduk kat mana? Hong Kong. Soros jumpa lawan setanding deme kat Hong Kong sampai tercirit-cirit balik lepas ditewaskan dalam permainan kewangan. Donald Tsang Yam-kuen iaitu Setiausaha Kewangan Hong Kong berjaya buat Yahudi Soros rugi dua Billion bhai!

Kalau kena ilmu dia, kita umat Islam boleh bangkit kalahkan Barat dan Eropah. Dulu China digelar sebagai Sick Man Of Asia, Turki pulak Sick Man Of Europe. Tapi China hari ni tengah buat Amerika menggigil kepala lutut. Kita umat Islam masih lagi sick man yang tak bangkit-bangkit.

Kenapa? Bila kita tengok Barat dan Yahudi menguasai dunia, kita tak lawan dengan menuntut dan belajar ilmu kewangan, ekonomi, meniaga, sains dan teknologi, sebaliknya kita cuba menenangkan diri kita, “its okey, deme maju sebab Dajjal, sebab konspirasi Freemason.”

Sampai bila-bila kita tak akan maju kalau fikiran macam tu dalam kepala kita. Barat mampu maju sebab deme ACKNOWLDGE ilmu yang dimiliki oleh TAMADUN ISLAM masa tu dan mula belajar dengan kita. Selagi kita jadi denial dengan teori konspirasi, maka kita tak akan mampu bangkit.

RUJUKAN:

Wong, Ayman Rashdan. (2018). Mencabar Teori Konspirasi. Patriots Publishing.


Alat Sulit Napoleon Menggembara Lebih Jauh Dari Dirinya Sendiri

Napoleon Bonaparte, atau ‘Le Petit Caporal’ merupakan salah seorang negarawan dan komander terulung yang pernah dimiliki Perancis. Beliau memenangi Rev0lusi Perancis dan menyandang gelaran sebagai Maharaja Napoleon I yang memerintah pada tahun 1804 hingga 1814 dan memerintah sekali lagi selama 100 hari pada 1815.

Menurut artikel tahun 2016 yang disiarkan oleh Time, ramai pihak memberi perhatian pada alat sulit Napoleon semenjak doktor peribadi beliau mengamputasinya pada tahun 1821. Anggota sulit itu kemudian diserahkan kepada seorang paderi di Corsica.

Saban tahun, ia sering diumpamakan seperti tali kasut ataupun belut yang mengerut-kecut, khususnya semasa ia dipamerkan di Manhattan pada tahun 1927.

Mengimbau hari-hari awal bagi sejarah yang aneh ini, Tony Perrottet di dalam Napoleon’s Private: 2500 Years of History Unzipped menyatakan bahawa selepas Napoleon men1ngg4l dunia di Pulau St. Helena pada 1821, doktor peribadinya menyimpan alat sulit itu di dalam sebuah kotak kulit bersaiz kecil.

Namun, dek kerana kotak tersebut tidak dibubuh dengan formaldehid, maka anggota sulit itu pun mengering.

Seorang paderi bernama Abbe Ange Paul Vignali kemudian membawanya ke Corsica lalu dibeli oleh Maggs Bros, seorang penjual buku antik dari London pada tahun 1916. Maggs terus menyimpannya selama 8 tahun sebelum menjualnya dengan harga 400 pound ($2000 pada masa itu) kepada Dr. A.S.W. Rosenbach, seorang penjual buku antik dari Amerika.

Pada waktu itu, cerita-cerita seputar alat kelamin Napoleon hanya disebarkan sebagai sebahagian dari kisah kecil yang terkandung dalam memoir Vignali yang disiarkan dalam Revue des (Deux) Mondes pada 1852.

Kemudian, ia dipertonton kepada khalayak apabila Dr. Rosenbach mempamerkannya dalam sebuah kotak baldu bersama koleksi relik-relik Napoleon yang lain. Pada label pameran, dicatatkan keterangan ringkas berikut: “Tendon mumia yang diambil dari tubuh Napoleon semasa bedah siasat mayat dilakukan.”

Pada tahun 1977, seorang ahli urologi dari New York yang bernama Dr. John Lattimer membeli alat kelamin Napoleon itu pada harga $3000. Beliau sememangnya diketahui menyimpan koleksi-koleksi yang aneh, antaranya seperti kolar berd4r4h milik Abraham Lincoln semasa beliau dit3mb4k m4t1.

Sebelum Lattimer men1ngg4l dunia pada 2007, beliau sempat menawarkan alat sulit Napoleon itu pada harga $100 000 namun tidak berjaya menerima sebarang pembida, justeru ia diserahkan kepada anaknya, Mark Evans.

Atas dasar integriti sebagai seorang ahli urologi, Evans meneruskan pendirian bapanya yang enggan mempamerkan alat sulit itu kepada khalayak. Semenjak dimiliki oleh keluarga Lattimer dan bahkan sejak kem4t1an Lattimer, hanya 10 orang sahaja dibenarkan melihat alat sulit Napoleon dan ia tidak pernah diambil gambar mahupun direkodkan dalam apa jua bentuk sekalipun.

Menerusi temubual dengan The Independent pada 2014, Mark Evans sempat berkongsi kehairanannya betapa alat sulit Napoleon mengembara dunia lebih kerap dan lebih jauh berbanding batang tubuh Napoleon itu sendiri.

RUJUKAN:

Ashley Cowie. (18 September 2020). The Journey of Napoleon’s Penis: Here’s the Long and the Short of It. Ancient Origins.
https://www.ancient-origins.net/history-famous-people/napoleons-penis-0014279


Bagaimana Korea Utara Menjadi Kuasa Nuklear

Sejak beberapa tahun lepas, Korea Utara di bawah pimpinan Kim Jong-un tidak teragak-agak melancarkan serangan peluru berpandu nuklear atau mengadakan ujian peluru berpandu semata-mata untuk membuatkan Korea Selatan, Jepun dan Amerika Syarikat tidak senang duduk. Bagaimanapun pada satu sidang kemuncak Amerika-Korea Utara di Singapura bulan lepas, Korea Utara bersetuju untuk mengurangkan kemampuan nuklearnya dan ini dianggap satu kejayaan bagi pentadbiran Presiden Donald Trump. Walaupun buat masa ini, Pyongyang dilihat komited memenuhi ikrarnya itu tetapi sampai bila, hanya mereka saja yang tahu. Jadi, bagaimana mereka menjadi kuasa nuklear yang digeruni hari ini?

Bom atom

Sejarah penglibatan Korea Utara dalam pembangunan program nuklearnya sudah bermula sebelum peristiwa pengeboman Hiroshima dan Nagasaki pada tahun 1945 serta kemunculan ia sebagai sebuah negara pada tahun 1948. Semasa Perang Dunia Kedua (WWII), Jepun menjadikan Yongbyon di utara Semenanjung Korea sebagai tapak program nuklearnya dan menghantar para saintis dari semenanjung berkenaan mendapatkan latihan asas nuklear di universiti-universiti mereka. Namun, cita-cita Jepun sebagai kuasa nuklear tidak dapat direalisasikan apabila terpaksa menyerah kalah kepada pihak Bersekutu dan sekaligus menamatkan WWII.

Selepas tamat perang, Kesatuan Soviet mula melombong uranium di Korea Utara sebagai sebahagian daripada inisiatif mereka mengukuhkan program nuklear sendiri. Minat asing terhadap tenaga nuklear dan eksploitasi bahan dan tapak berkaitan nuklear menarik minat seorang pejuang Parti Komunis China (CCP) dan bakal pengasas Republik Demokratik Rakyat Korea (DPRK), Kim Il-sung. Menurut bekas diplomat Soviet ke Pyongyang, Alexandre Y Mansurov, Il-sung amat tertarik dengan kejayaan Amerika Syarikat mengugurkan bom atom ke atas Jepun yang dianggap musuh ketatnya. Ini kerana Semenanjung Korea menyaksikan rakyatnya menentang penjajahan Negara Matahari Terbit itu selama 13 tahun.

Bagaimanapun, tiada sebarang rekod yang menunjukkan bila Il-sung menterjemah minatnya itu ke bentuk program nuklear. Tetapi berdasarkan kajian dibuat oleh Pusat Wilson di Washington DC mendapati minat tersebut sudah bermula sejak tahun 1950-an. Minat beliau terhadap tenaga nuklear didorong oleh keperluan tenaga dan ekonomi negara serta keinginan mendapatkan prestij sebagai negara kuasa nuklear. Pada mulanya, Pyongyang meminta bantuan Moscow untuk mencapai objektif sedemikian. Sebagai tanda komitmen, Il-sung menghantar para saintis Korea ke Institut Kajian Nuklear Bersama di Dubna dan memeterai perjanjian rasmi nuklear pada tahun 1956 dan 1959. Setahun selepas itu, kedua-dua negara turut merasmikan projek pembinaan Pusat Kajian Nuklear Yongbyon.

Tetapi malangnya, Soviet langsung tiada keinginan untuk membantu Korea Utara mendapatkan akses kepada tenaga nuklear. Buktinya, setiap kali Pyongyang menghantar permohonan untuk membina loji tenaga nuklear, permintaan tersebut sentiasa ditolak. Dan Moscow ada alasan tersendiri menurut penulis laporan Pusat Wilson, Balazs Szalontai. Menurut beliau, dari tahun 1960 hingga 1980-an, Kesatuan Soviet sengaja meletakkan halangan bersifat teknologi kerana bimbang DPRK secara tidak langsung akan membantu program nuklear China. Ini berikutan program berkenaan tidak lagi mendapat sokongan Moscow pada tahun 1960 dan ini memaksa Beijing berdikari dalam program nuklear mereka.

Tidak tergugat dengan halangan Moscow, Pyongyang beralih arah kepada Pakistan, China dan rejim-rejim komunis di Eropah Timur. Pada tahun 1968, Korea Utara dan Romania mengeluarkan kenyataan bersama mengecam Moscow kerana enggan menyediakan loji tenaga nuklear di kedua-dua negara. Dan pada tahun 1973, Poland dan Pyongyang mengadakan kerjasama dari segi teknikal dan saintifik dalam bidang teknologi nuklear. Keputusan China bergerak sendiri untuk program nuklearnya memberi inspirasi kepada Il-sung tetapi itu tidak bermakna China sedia membantu Pyongyang. Pada tahun 1961 dan 1964, China menolak permohonan bantuan Korea Utara mendapatkan tenaga nuklear. Begitu juga dengan negara-negara Eropah Timur menolak permohonan mereka pada tahun 1981. Selepas hubungan kedua-dua negara diperbaiki, Soviet akhirnya bersetuju membina loji tenaga nuklear melalui satu perjanjian pada tahun 1985.

Tetapi cita-cita Korea Utara tidak terhad kepada tenaga nuklear sahaja. Pyongyang juga sudah berkira-kira mendapatkan senjata nuklear dan cita-cita ini sudah wujud sekitar tahun 1962 atau 1963 melalui komunikasi mereka dengan rejim-rejim komunis Eropah Timur. Dan ianya semakin membuak-buak selepas kejayaan ujian nuklear Beijing pada tahun 1964. Minat Il-sung terhadap senjata nuklear dinyatakan secara spesifik pada tahun 1975 kerana pada tahun itu, Pyongyang memberitahu jiran mereka, Korea Selatan bahawa mereka bersedia meminta China membekalkan senjata taktikal nuklear.

Bom nuklear

Bila pula cita-cita Il-sung mendapatkan bom nuklear muncul? Konsep penghalang nuklear memainkan peranan penting semasa era pemerintahannya. Ini kerana semasa Perang Korea yang berlaku pada tahun 1950 hingga 1953, ancaman nuklear Washington merupakan sesuatu yang membimbangkan tentera Korea Utara dan China setiap kali mereka turun bertempur. Mansurov menyatakan betapa terkejutnya Il-sung selepas mendapat tahu Amerika sudah mempertimbangkan menggunakan senjata nuklear di medan perang semasa Perang Korea.

Namun, ancaman nuklear bukan satu-satunya kebimbangan Korea Utara. Seperti anda sedia maklum dalam artikel saya terdahulu, kewujudan satu unit perang biologi Jepun iaitu Unit 731 yang menjalankan pelbagai eksperimen dan serangan ke atas populasi awam dan tentera semasa berada di China. Dan selepas tamat perang, Amerika dan Soviet mengadakan perjanjian dengan sesetengah anggota unit ini dengan tawaran imuniti dari proses pendakwaan sebagai tukaran kepada maklumat senjata biologi yang dimiliki mereka. Bagi Pyongyang dan Il-sung, jika Washington sanggup mempertimbang kemungkinan menggunakan senjata nuklear di medan perang, maka tidaklah mengejutkan jika mereka mengulangi kekejaman Unit 731 ke atas mereka pula. Dan ini mendorong kepada hubungan erat Beijing-Pyongyang semasa dan selepas Perang Korea.

Bila Amerika Syarikat menempatkan lebih 700 peluru berpandu nuklear di Korea Selatan, satu-satunya jalan bagi Pyongyang bertindak balas ialah dengan menghasilkan senjata kimia pada tahun 1960-an dan 1970-an. Walaupun sudah memeterai perjanjian keselamatan dengan China dan Soviet pada tahun 1961, kedua-dua perjanjian berkenaan tidak menawarkan jaminan untuk pertahanan. Dan perjanjian ini juga tidak menjanjikan perlindungan nuklear seperti mana yang ditawarkan Amerika Syarikat kepada Korea Selatan dan Jepun. Bagi Pyongyang, mereka tiada sebab untuk mempercayai Soviet dari segi hal nuklear dan ini ada kaitan dengan Krisis Peluru Berpandu Cuba pada tahun 1962. Kim pada dasarnya bersetuju dengan Mao Zedong bahawa pihak Soviet dilihat tunduk kepada kemahuan Amerika. Selain itu, sokongan Soviet kepada Perjanjian Penggantungan Ujian Terhad 1963 yang melarang ujian nuklear dijalankan di atas tanah dilihat cubaan menghalang negara-negara lain dari memburu cita-cita sama.

Seperti China, Korea Utara melabel kuasa-kuasa besar dunia sebagai kaki buli dan hanya berminat menjaga status mereka untuk mendapatkan kelebihan eksklusif ke atas negara-negara lain. Berdasarkan pendirian ini juga, Pyongyang mengecam Perjanjian Pemansuhan Senjata Nuklear (NPT) yang berkuatkuasa pada tahun 1968. Selepas 17 tahun, barulah Korea Utara sedia menyertai perjanjian itu pada tahun 1985 selepas hubungan dengan Moscow kembali pulih seperti biasa. Tetapi mereka menarik diri dari perjanjian berkenaan pada tahun 2003 selepas timbul tuduhan Washington bahawa Pyongyang sudah menggerakkan program nuklear mereka secara haram.

Kemerdekaan nuklear

Pada pertengahan dan akhir tahun 1970-an, cita-cita nuklear Korea Utara kini beralih kepada menjulang ideologi Juche dan kebebasan lebih besar termasuk dari negara-negara blok komunis. Kemudahan-kemudahan yang dibina untuk membangunkan senjata nuklear tidak bergantung kepada bantuan Soviet. Buktinya, sebuah makmal penghasilan radioisotop mula beroperasi pada tahun 1977 dan disusuli dengan pembinaan reaktor yang dikawal oleh grafit. Il-sung turut melawat kemudahan di Yongbyon sebanyak dua kali untuk lawatan berprofil tinggi pada tahun 1981 dan 1989.

Keinginan Korea Utara mendapatkan senjata nuklear didorong oleh beberapa faktor. Pertamanya, keputusan Korea Selatan itu sendiri yang mahu membangunkan program senjata nuklear. Maklum balas Seoul ini berdasarkan pengumuman Doktrin Guam pada tahun 1969 oleh Richard Nixon. Doktrin Guam ialah satu doktrin di mana pihak Amerika bersedia mengurangkan bilangan tenteranya di Asia dan ini menimbulkan kebimbangan Seoul akan diabaikan. Ini mendorong kepada keputusan Presiden Korea Selatan, Park Chung-hee melaksanakan program nuklearnya. Dari segi prestij, Korea Utara sudah pasti tidak mahu ketinggalan kerana jiran mereka itu menyertai Agensi Tenaga Atom Antarabangsa (IAEA) pada tahun 1957 dan menubuhkan pejabat tenaga nuklear pada tahun 1959.

Kedua, isu penggantian pemimpin itu sendiri yang berlaku pada tahun 1970-an. Senjata nuklear dilihat bukan saja saling berkait dengan identiti kebangsaan Korea Utara bahkan juga berkait dengan identiti rejim itu sendiri. Keputusan Il-sung memilih anaknya, Kim Jong-il dikecam sesetengah puak sosialis tetapi tiada tentangan dari pihak Beijing. Beliau berpandangan kesinambungan kepimpinan dengan program nuklear amat penting kepada proses penggantian. Dan secara tidak langsung, kesahihan rejim Dinasti Kim dilihat berkait dengan bom Juche.

Dan akhir sekali, reformasi politik dan ekonomi yang berlaku pada tahun 1980-an di China dan Rusia. Di bawah kepimpinan Deng Xiaoping dan Mikhail Gorbachev, kedua-duanya menawarkan polisi-polisi ekonomi dan politik yang lebih liberal sekaligus memberi impak signifikan di peringkat domestik dan antarabangsa. Melalui hubungan rapat dengan kedua-dua negara, Il-sung dapat merebut peluang ekonomi yang ditawarkan dengan menyertai pelbagai agensi dan perjanjian nuklear seperti IAEA (1974) dan NPT (1985). Memang benar, ramai skeptik dengan penyertaan Pyongyang dan menganggap ia satu cubaan melindungi program nuklear rahsia mereka. Tetapi penyertaan mereka dalam IAEA misalnya memberi akses penting kepada pengetahuan nuklear.

Keputusan-keputusan ini berkemungkinan menunjukkan perubahan dalam cita-cita nuklear Korea Utara. Dari fokus kepada tenaga nuklear dan senjata nuklear, Korea Utara beralih arah kepada diplomasi dan keinginan menjadi sebahagian daripada gerakan politik nuklear global. Melalui penyertaan Korea Utara di peringkat ini, mereka mahu mendapatkan prestij antarabangsa tatkala mereka cuba mendapatkan kerusi perwakilan dalam Pertubuhan Bangsa Bersatu (PBB). Ketiga-tiga bentuk cita-cita ini terus relevan mengikut kepimpinan Korea Utara hari ini. Dan walaupun sudah bertukar tampuk pemerintahan sehingga ke era Jong-un, cita-cita ini akan terus kekal sebagai insuran keselamatan rejim dan Korea Utara. Pada era nuklear ini, cita-cita sebegini akan terus relevan dan tidak akan lekang ditelan zaman.

SUMBER

Leveringhaus, Nicola. (2018). HistoryExtra.com. Why North Korea went nuclear. https://www.historyextra.com/period/20th-century/why-north-korea-went-nuclear/


Highway Hypnosis: Amnesia Singkat Di Jalan Raya

Pernah tak apabila kita memulakan perjalanan jauh dengan memandu kenderaan seperti kereta atau trak, kita terlalu fokus dengan keselamatan jalan raya dan tiba di destinasi tanpa kita sedar apa kita telah lakukan sepanjang perjalanan?

Jika pembaca pernah alami keadaan ini, anda mengalami keadaan minda terubah bernama Highway Hipnosis atau dikenali sebagai ‘demam garisan putih’.

Keadaan minda sebegini berlaku apabila minda kita yang sedar fokus akan jalan raya untuk memperoleh maklumat yang diperlukan untuk memandu dengan selamat, dalam masa yang sama minda dalam keadaan tidak sedar akan fokus kepada keadaan sekeliling.

Memandu di kawasan terdekat juga kita akan mengalami Highway Hypnosis. Sepanjang perjalanan kita tidak sedar adakah kita pernah melalui lampu trafik padahal setiap hari kita melalui lampu trafik, dan berakhir dengan tiba di destinasi dengan selamat.

Ini bukan sebab kita tidak mengalami micro-sleep atau tidur yang singkat. Kita seolah-olah berada dalam keadaan ‘automatik’ ketika memandu seperti sistem automatik yang dipasang dalam kereta.

Highway Hypnosis ini mula dikesan pada tahun 1921, ditulis dalam artikel yang menamakan fenomena ini sebagai ‘Road Hypnosis’ – memandu seperti dalam keadaan khayal apabila fokus kepada sesuatu perkara. Masuk tahun 1929, pengkaji bernama Walter Miles menamakan hipnosis ini dengan nama ‘Sleeping with the Eyes Open’. Beliau menyifatkan pemandu atau penunggang sedang tidur dengan mata terbuka apabila memandu.

Pada tahun 1950-an, fenomena ‘tidur membuka mata semasa memandu’ menjadi alasan yang popular kepada berlakunya kemalangan jalan raya yang tidak dapat dijelaskan. Tahun 1963, barulah G.W. Williams menamakan fenomena ini dengan nama ‘Highway Hypnosis’. Dari sini pengkaji dapat jelaskan secara terperinci akan fenomena ini iaitu hipnosis ketika memandu berlaku secara tak sedar apabila minda yang sedar hanya fokus kepada sesuatu benda.

Jadi, apa yang menyebabkan berlakunya Highway Hypnosis ini?

Apabila pemandu telah biasa melalui jalan yang sentiasa dia lalui, otaknya tidak lagi berkenan untuk melihat sekeliling, sebaliknya hanya fokus ke jalan raya tanpa menoleh kiri dan kanan. Maka, minda kita masuk dalam mod tidak peka dan tidak lagi hiraukan pandangan yang mampu stimulasikan otak.

Apabila otak berada dalam mod sebegitu, kita akan mengalami keadaan hampir berkhayal dan kepenatan hadir kerana otak yang hanya fokus kepada jalan raya. Semakin lama memandu, semakin tinggi peluang untuk tertidur ketika memandu.

Bagaimana untuk mengelakkan Highway Hypnosis di masa akan datang?

Ada banyak cara untuk elakkan fenomena ini iaitu:

1. Banyakkan rehat. Dalam perjalanan jauh, jika minda mulai dalam keadaan ‘autopilot’, pergi ke tempat rehat atau R&R berdekatan selama sejam atau dua jam bagi memastikan otak kembali ‘segar’ untuk memulakan pemanduan seterusnya.

2. Biasakan minum minuman kafein. Kafein penting untuk meningkatkan kepekaan otak tetapi tiada jaminan untuk sentiasa bangun dari terlena. Kalau tidak biasa minum minuman kafein, makan snek yang ringan bagi memastikan otak sentiasa merangsang selain fokus ketika memandu.

3. Menyanyi atau berbual. Kita sebagai penumpang kalau boleh memulakan perbualan supaya pemandu tidak mengalami Highway Hypnosis. Menyanyi beramai-ramai pun tidak kisah asalkan otak pemandu sentiasa merangsang. Kalau hanya pemandu seorang, nyanyilah atau bercakaplah seorang diri.

4. Sentiasa ubah persekitaran dalam kenderaan. Pemandu boleh mengubah persekitaran dengan memasang lagu yang pelbagai, membuka tingkap mengambil angin selain harapkan penyaman udara. Betulkan tempat duduk pemandu supaya badan sentiasa tegak apabila memandu.

5. Mencuba jalan raya lain selain melalui jalan yang sama. Jika ada jalan raya alternatif walaupun jauh, sekali-sekala guna jalan tersebut bagi mengelakkan Highway Hypnosis berlaku.

6. Amalkan tidur yang cukup. Ini perkara asas yang penting untuk pemandu yang bakal memulakan pemanduan jauh. Memandu dengan keadaan letih dan mengantuk akan mengundang kemalangan jalan raya.

RUJUKAN:

Raypole, C. (2 July 2020). Planning a Road Trip? Watch Out for Highway Hypnosis. Healthline.
https://www.healthline.com/health/highway-hypnosis

Weitzenhoffer, André Muller (2000). The practice of hypnotism. John Wiley and Sons. pp. 413–414.
Williams, G. W. (1963). “Highway Hypnosis”. International Journal of Clinical and Experimental Hypnosis. 11 (103): 143–151.


14 Fakta Mengenai Kung Fu Hustle

Sesiapa yang menonton Kung Fu Hustle pasti tak kering gusi dengan kerenah Stephen Chow dan Geng Kapak serta terpukau dengan aksi kung fu yang ditampilkan. Filem ini turut dicalonkan dalam 16 kategori Anugerah Filem Hong Kong dan berjaya memenangi enam daripadanya. Di sebalik semua itu, terdapat banyak cerita rahsia berkenaan Kung Fu Hustle.

Semua mengenali Yuen Woo-ping sebagai koreografi aksi ikonik untuk filem The Matrix dan Crouching Tiger, Hidden Dragon. Tetapi selain sebagai koreografi aksi, beliau juga merupakan seorang pengarah dan pelakon serta pernah bekerjasama dengan Jet Li, Jackie Chan dan Donnie Yen. Untuk filem Kung Fu Hustle, Woo-ping berkhidmat sebagai koreografi aksi pertarungan.

Semua mengenali kawasan blok kejiranan Pig Sty Alley sebagai latar utama filem Kung Fu Hustle. Tetapi tidak ramai tahu sebelum penggambaran bermula, ia sudah direka lebih awal oleh Chow. Pig Sty Alley dikatakan diinspirasikan daripada kawasan blok kejiranan sesak yang pernah didiaminya pada masa kecil.

Nama Pig Sty Alley itu sendiri sebenarnya merujuk kepada satu tempat bernama Walled City of Kowloon. Antara tahun 50-an hingga 70-an, kawasan tersebut mencatatkan kadar jenayah, pelacuran dan penyalahgunaan dadah yang tinggi sambil dikawal oleh kongsi gelap.

Menjelang tahun 1987, kawasan tersebut telah dirancang untuk dirobohkan. Selepas melalui proses pengusiran yang rumit, proses perobohan bermula pada Mac 1993 dan berakhir pada April 1994. Ia kemudiannya dibangunkan semula sebagai Kowloon Walled City Park yang dibuka pada Disember 1995.

Walled City of Kowloon bukan sekadar menjadi inspirasi latar tempat Kung Fu Hustle malah menjadi inspirasi latar tempat Narrows dalam siri pertama trilogi The Dark Knight, Batman Begins.

Geng Kapak merupakan pemain antagonis utama dalam Kung Fu Hustle dan ini telah ditampilkan menerusi babak awal filem yang menyaksikan mereka mengh4puskan pesaing mereka dan membayar r4suah kepada polis.

Tetapi bagaimana hendak menjadikan mereka sebagai 4ncaman tetapi lain dari yang lain berbanding kongsi dalam filem Hong Kong lain? Jawapannya ialah melihat latar belakang bos mereka, Brother Sum yang dilakonkan oleh Danny Chan Kwok-kwan.

Kwok-kwan merupakan seorang pengamal Jeet Kune Do, penyanyi kumpulan rock dan penari. Bila Chow teringat latar belakang pelakon itu, dia mencadangkan adegan tarian ikonik Geng Kapak yang diselang-seli dengan keg4nasan kumpulan itu yang dipaparkan di akhbar.

Filem Kung Fu Hustle menampilkan Pembvnvh Guzheng yang diupah Geng Kapak untuk mengh4puskan mahaguru-mahaguru kung fu yang menetap di Pig Sty Alley. Untuk menampilkan mereka pembvnvh yang k3jam, idea asal ialah memperkenalkan mereka keluar dari laut selepas bertarung dengan jerung CGI sebelum diupah Geng Kapak.

Bila Chow memberitahu idea tersebut kepada pasukan kesan khas, jawapan mereka adalah tidak dan meminta Chow melupakan idea tersebut. Ini yang mendorongnya memperkenalkan pasangan Pembvnvh Guzheng yang dilakonkan oleh Gar Hong-hay dan Fung Hak-on.

Chow bukan saja seorang peminat kung fu malah merupakan pengamal disiplin seni mempertahankan diri berkenaan. Walaupun beliau kemudian tidak dapat menghabiskan kelas atas faktor kewangan, Chow terus belajar dengan meniru gerakan dan latihan yang dibuat oleh Bruce Lee dalam filem-filemnya. Seperti Lee, Chow juga merupakan pengamal Wing Chun.

Siapa saja yang melihat kerenah Tuan Tanah Wanita lakonan Yuen Qiu tak kering gusi terutama adegan dia mengejar watak Sing (Chow) bak kartun Road Runner. Hakikatnya, mencari pelakon untuk mana-mana watak unik seperti Tuan Tanah Wanita dan Beast memerlukan Chow mencari orang yang tepat.

Dalam kes Yuen Qiu, beliau sebenarnya menemani seorang rakan menghadiri uji bakat Kung Fu Hustle. Gelagatnya yang sombong dan bongkak menarik perhatian Chow untuk mengambilnya mengisi peranan berkenaan. Tidak ramai tahu termasuk Chow bahawa Yuen Qiu juga seorang pelakon veteran dan pernah muncul dalam filem francais James Bond, The Man with the Golden Gun.

Sementara dalam kes Beast, peranan Beast yang digalas Bruce Leung Siu-lung merupakan peranan pertama yang digalasnya dalam tempoh 20 tahun. Sebelum Kung Fu Hustle, beliau juga seorang pelakon aksi pada tahun 70-an dan 80-an sebelum bersara dan menjadi peniaga. Sejak itu, beliau membintangi filem lain seperti The Grandmaster dan Tai Chi 0.

Sebelum membuat kemunculan pertama filem menerusi Kung Fu Hustle, Eva Huang banyak berlakon dalam siri televisyen. Daripada 8,000 wanita yang menghadiri uji bakat watak bernama Fong, Huang menjadi pilihan Chow kerana rupanya yang tampak suci.

Bagi menampakkan wataknya berbeza, Huang meminta wataknya merupakan orang bisu dan berkomunikasi menerusi bahasa badan dan isyarat.

Sebenarnya, banyak pengaruh Bruce Lee dapat dikesan dalam Kung Fu Hustle. Pertama, adegan Tuan Tanah Lelaki dan Tuan Tanah Wanita yang menari cha cha sebelum Tuan Tanah Lelaki diketuk oleh isterinya itu. Ia sebenarnya merujuk kemenangan Lee dalam Kejohanan Cha Cha Kebangsaan Hong Kong 1958.

Kedua, adegan dua tuan tanah itu berada dalam kereta Brother Sum. Tuan Tanah Wanita menayangkan jarinya sebelum mengepal penumbuk pada kedua-dua penumbuk sambil bunyi kedengaran pada penumbuk sebelah kanan.

Dia kemudiannya mengangkat kepalanya sebelum Brother Sum mengangguk. Akhir sekali, Tuan Tanah Wanita menolak hidung dengan ibu jarinya.

Adegan itu sebenarnya merujuk kepada filem Return of the Dragon lakonan Lee yang menyaksikan beliau melakukan perkara sama dengan seorang ketua mafia.

Teknik Tapak Tangan Buddha yang digunakan Sing merupakan senjata efektif untuk menundukkan Beast. Tetapi teknik tersebut bukanlah teknik bagi tapak tangan besar sampai berlubang bangunan.

Ia memang teknik pertarungan sebenar Shaolin Selatan yang dikenali sebagai Fut Gar Kuen. Tidak seperti Kung Fu Hustle, pengamal Fut Gar Kuen mengaplikasikan teknik tumbukan, pukulan tapak tangan, sepakan rendah dan gerak kaki pantas untuk mengatasi pihak lawan.

Louis Cha Leung-yung atau nama penanya Jin Yong merupakan salah seorang pengasas akhbar Hong Kong, Ming Pao. Tetapi beliau lebih dikenali sebagai penulis novel terkenal dalam genre wuxia. Antara tempoh 1955 hingga 1972, beliau telah menghasilkan 15 novel wuxia yang hebat.

Ini menjadikan Jin Yong sebagai penulis novel wuxia yang terhebat dalam sejarah dengan 100 juta salinan novel terjual di pasaran. Dan pengaruhnya dapat dikesan dalam filem Kung Fu Hustle.

Apabila Tuan Tanah Lelaki dan Tuan Tanah Wanita bersemuka dengan Beast, mereka memperkenalkan diri mereka sebagai Yang Guo dan Xiaolongnu. Dua nama ini sebenarnya merujuk kepada protagonis novel Jin Yong yang paling terkenal, Return of the Condor Heroes.

Bila Kung Fu Hustle mula ditayang pada 23 Disember 2004, ia mencetuskan fenomena di Hong Kong dengan mencatat kutipan tiket sebanyak HK$4,990,000 dan terus kekal di atas pada awal tahun 2005 dengan kutipan tiket HK$61.27 juta.

Di US, pada mulanya ia cuma ditayang di New York dan Los Angeles selama dua minggu. Tetapi selepas filem itu mengutip kejayaan pecah panggung di Hong Kong, ia ditayangkan di 2,503 pawagam. Walaupun tidak sehebat kutipan domestik, ia mencetuskan minat mendalam orang ramai terhadap filem berkenaan.

Sejak ditayangkan pada akhir tahun 2004, ia mendapat pujian ramai pihak. Pengkritik filem Hong Kong, Gabriel Wong memuji pendekatan komedi hitam, kesan khas dan nostalgia filem kung fu yang ditampilkan Kung Fu Hustle.

Manakala protagonis Ghostbusters, Bill Murray menyifatkan filem itu sebagai pencapaian tertinggi komedi moden.

Jadi, kenapa penulis menyentuh semua ini? Saja nak beritahu, sekuel filem ini bakal menemui penonton tidak lama lagi.

Menurut Chow, ia bukanlah kesinambungan terus dari filem 2004 tetapi kisah baru berlatar era moden dan mengandungi elemen filem asal yang bikin ramai sakit perut ketawa.

RUJUKAN:

Unbelievable Facts. (2017). 14 Unknown Facts About Kung Fu Hustle. https://unbelievable-facts.com/2017/11/facts-about-kung-fu-hustle.html


Kenapa Tun Dr Mahathir Mohamad Adalah Ksatria Moden?

Bulan lepas adalah satu epik yang menakjubkan untuk Malaysia.

Dalam pilihan raya bersejarah yang memeranjatkan di sebuah negara yang telah ditadbir oleh satu pakatan selama beberapa dekad, blok pembangkang Malaysia yang diketuai oleh bekas Perdana Menteri berusia 93 tahun, Mahathir Mohamad memenangi majoriti dalam pilihan raya parlimen negara.

Ia merupakan kemenangan hebat yang hampir tidak ada yang meramalkan dan mengakhiri kekukuhan kuasa Barisan Nasional (BN), yang telah memerintah Malaysia sejak kelahirannya sebagai negara merdeka.

Yang membawa kita kepada persoalan, apakah ciri-ciri lelaki yang dimiliki oleh Mahathir yang membolehkannya meletakkan impak yang kuat terhadap sejarah moden Malaysia?

No 1. Obligasi Aristokrat (Kepimpinan Masyarakat)

Kenapa Mahathir keluar dari persaraan dan mempertaruhkan dirinya untuk rakyat negaranya?

Selagi Mahathir masih hidup,, beliau terhutang kepada rakyat negaranya melalui pengalaman, perkhidmatan, bahkan hidupnya kerana beliau adalah mantan perdana menteri dan hidup dengan kod tingkah laku golongan aristokrat yang ideal: noblesse oblige (obligasi aristokrat).

Maksudnya, kerana Mahathir telah diberkati dengan pengalaman, kemahiran politik, sumber daya dan kepintaran strategik di luar kemampuan orang biasa, beliau terikat dengan tugas untuk menggunakannya dalam perkhidmatan “domain”nya, seperti yang dilakukan oleh bapanya seorang guru.

Dr. Siti Hasmah menambah bahawa Mahathir masih pulang ke rumah lewat hari ini dan ia adalah sesuatu yang ditakuti apabila beliau membuat keputusan untuk membuat kemunculan semula politik.

“Bukan keputusan yang mudah bagi saya untuk ‘menyerah’ suami saya sekali lagi kepada politik, terutamanya apabila ia bermakna dia perlu mengambil peranan yang aktif, berjalan pada pilihan raya umum akan datang.

“Masa demi masa saya mempersoalkannya jika inilah yang beliau mahukan. Beliau berkata, ia adalah mudah, dan beliau perlu melakukan tugasnya, untuk berkhidmat kepada negara. ”

Sebagai pemimpin kemampuan anda untuk memujuk dan membina gabungan sangat penting. Lihatlah betapa berjaya Mahathir telah membawa orang dari pelbagai pihak bersama-sama yang sekali tidak hanya mengkritiknya tetapi juga mengingkarinya. Luar biasa, mereka semua telah menerima Mahathir sebagai pemimpin mereka. Hakikatnya, pemimpin yang tahu bagaimana untuk bangkit di atas keadaan ini, walaupun perbezaan pendapat, kerana beliau telah menguasai seni persuasi dan menghormati kepentingan asas parti beliau.

Pelajaran No 2. Semangat Pahlawan (Sukan Gentleman)

“Oleh itu, seorang putera seharusnya tidak mempunyai tujuan atau pemikiran lain, atau mengambil apa-apa perkara lain untuk kajiannya tetapi perang dan organisasi dan disiplinnya, kerana itu adalah satu-satunya seni yang diperlukan untuk seseorang pemerintah – Niccolo Machiavelli, The Prince Niccolo Machiavelli – Diplomat dan ahli falsafah Itali dalam zaman Renaissance Itali – menekankan bahawa kajian perang (perancangan strategik / mengalahkan persaingan) harus menjadi matlamat utama putera (pemimpin), kerana perang adalah satu-satunya seni penting pemimpin.

Pengetahuan tentang peperangan sangat penting sehingga ia tidak hanya mengekalkan kedudukan sebagai pemimpin, tetapi dapat membuat pemimpin jatuh dari kedudukannya. Sekiranya seorang pemimpin mempunyai sikap acuh tak acuh untuk mengkaji seni ini, mereka akan kehilangan taklukan mereka. Bahkan dalam masa aman, seorang pemimpin harus memberi perhatian pada perang dengan latihan dan pembelajaran. Menunggang kuda adalah latihan yang sangat baik, kerana ia menguatkan teras badan, meningkatkan kawalan diri, fokus mental dan menjadikan putera (pemerintah) lebih akrab dengan rupa bumi sekitarnya.

Walaupun usia beliau, Mahathir menunjukkan sedikit tanda-tanda penuaan. Dia menunjukkan rahsia anti-penuaannya: “Saya tidak merokok, saya tidak minum, saya tidak makan terlalu banyak. Saya makan makanan yang cukup untuk memastikan saya pergi. Terdapat kecenderungan untuk orang yang berusia lebih tua untuk menjadi gemuk. Mereka mempunyai perut yang besar dan untuk memuaskan diri mereka, mereka minum dan mereka makan terlalu banyak, yang membebankan hati mereka. Saya berusia 62-64 (kg) selama bertahun-tahun. Saya boleh memakai pakaian saya 30 tahun lalu.” Menjadi 93, Dr Mahathir masih berada di belakang roda memandu di dalam Porsche dan masih pergi untuk menunggang kuda!

Pelajaran No 3. Chivalry (Code of Chivalry Gentleman)

Satu perkara yang akan kita hormati adalah, seorang gentleman yang baik yang menghargai hubungan yang lebih mendalam dengan seorang wanita, dan semua perhatian dan tumpuannya adalah pada dirinya, bukan wanita lain. Tun Dr Siti Hasmah mengenai suaminya: –

“Saya sangat bernasib baik untuk mempunyai seorang suami seperti (Tun Dr) Mahathir (Mohamad), beliau sentiasa sangat tenang dan sabar dan beliau adalah pendengar yang sangat baik, Beliau mendakwa bahawa ajaran kita (sebagai doktor) memberi bimbingan kepadanya. kunci hubungan suami isteri yang baik adalah cinta dan mood yang baik. [Ketawa] Cinta dan kepercayaan adalah sangat penting. Suami saya selalu mengatakan apabila terdapat konflik, berunding, menimbang timbang sebelum pergi ke mahkamah antarabangsa. [Ketawa] Jika anda bersalah, minta maaf dengan cepat dan dapatkannya.

Pelajaran No  4. Pemimpin adalah Pembaca (Budaya Elit)

Machiavelli dalam buku “The Prince” menegaskan bahawa seorang putera juga harus menggunakan fikirannya dengan membaca sejarah orang-orang hebat dan bagaimana mereka berperang, untuk meniru mereka. Para pemimpin hebat selalu berusaha meniru sifat-sifat contoh yang layak yang mendahului mereka. Dengan mempelajari ajaran mereka pada masa yang aman, seorang penguasa akan bersedia apabila perubahan keberuntungan. Pembaca tidak semestinya seorang pemimpin tetapi pemimpin pastinya seorang pembaca yang bersemangat. Mengapa walaupun pada usia 93, Mahathir bercakap begitu fasih dan berkesan? Ini kerana dia banyak berbunyi untuk terus mengikuti semua pengetahuan dan maklumat yang diperlukan. Pengetahuan adalah kuasa.

Mungkin kerana banyak kali beliau menghabiskan membaca buku, Mahathir nampaknya mempunyai intuisi strategik yang dikenali sebagai “Napoleon’s Glance” – Clausewitz memanggilnya “coup d’oeil” yang bermaksud strok mata, atau “pandangan.” Wawasan mendadak yang menunjukkan kepada anda apa tindakan yang diambil, ia datang dari pengetahuan tentang masa lalu, menggambarkan apa yang bekerja dalam situasi lain dalam kombinasi baru yang sesuai dengan masalah yang dihadapi.

Dalam pandangan Napoleon, kita memerhatikan betapa penting dan tegas rampasan kuasa dalam menentukan kemenangan Mahathir dalam Pilihan Raya Umum pra-pasca-Malaysia, memajukan diri beliau di papan kuasa catur tanpa dikenakan “checkmate” oleh lawannya.

Pelajaran No. 5. Elegan (Sartorial Prowess)

Malah pada umur 93 tahun, Mahathir masih berpakaian “sharp dressed” dan selalu sesuai dalam setiap acara. Selama masa jabatannya sebagai Perdana Menteri pada tahun 80-an dan 90-an, dia dapat dilihat gaya berpakaian barat – baju putih, dasi gelap, dan baju pas dengan baik. Apabila Mahathir tidak sesuai dengan korporat, beliau dapat melihat pakaian tradisional Melayu – baju melayu, songkok, dan samping.

Apabila Mahathir tidak dilihat menghadiri acara-acara rasmi, beliau dapat disaksikan dalam pakaian separa tradisional seperti jaket Nehru.

Pada masa-masa apabila jaket Nehru mungkin kelihatan membosankan atau apabila Tun Dr Mahathir memerlukan sesuatu yang lebih praktikal untuk melawat kampung-kampung, dia boleh dilihat memakai jaket belukar.

Juga dikenali sebagai jaket safari, ia pada asalnya direka untuk mereka yang pergi ke safari di belukar Afrika.

Pelajaran Tidak 6. Satu Visi Satu Matlamat (Knights of the Round)

Sama seperti Raja Arthur dan ksatrianya Knights of The Round – Mahathir bersatu dengan kesatria terbaiknya dengan satu matlamat utama – untuk menurunkan Perdana Menteri semasa. Jelas sekali, Mahathir telah membuat pasukannya berfikiran tunggal dan berjaya mendapat perhatian orang ramai terhadap apa yang dikatakan dan dilakukannya. Mesejnya tepat, jelas dan sentris, menjadikan matlamatnya sebagai matlamat bangsa.

“TUAN-TUAN DAN PUAN-PUAN,INI ADALAH KALI TERAKHIR YANG DAPAT SAYA SUMBANG SEDIKIT DALAM PERJUANGAN UNTUK NEGARA TERCINTA INI “- Tun Dr Mahathir, 8 Mei 2018

Ucapannya kepada rakyat pada malam sebelum pilihan raya itu menyentuh negara sepenuhnya, kerana beliau meratapi yang beliau hanya ada “satu peluang terakhir” untuk menyelamatkan Malaysia daripada pemusnahan yang dibuat oleh kerajaan terdahulu. Ramai orang, termasuk saya, mengalirkan air mata ketika beliau membuat ucapan terus kepada nilai teras kepada setiap warganegara Malaysia.

Rujukan:

Artikel ditulis oleh Raja Noor Izzuddin Untuk The Patriots.

Raja Noor Izzuddin adalah graduan MBA (International Business) termuda Malaysia, usahawan e-dagang, dan pengurus perancangan strategik di konglomerat perindustrian utama Malaysia. Pada waktu di luar kerjanya, beliau gemar menonton perlawanan polo, menunggang kuda, dan menonton Netflix. Komuniti yang diasas bersama Bon Zainal boleh dilawati di: https://www.instagram.com/gentlemanscodemy/  /


Battle Of Batu Pahat: Tun Perak Si Genius Perang Melayu

Tugas saya disini ialah sekadar memberikan pencerahan tentang sebuah pertempuran yang melibatkan kerajaan hebat Melaka dan pertempuran laut terkenal di nusantara yang sehingga hari ini masih lagi dikenang, antara taktikal perang yang sungguh menakjubkan yang dipamerkan oleh Tun Perak bersama dengan seorang pahlawan Melaka bernama Tun Hamzah atau nama lainnya ialah Dato’ Bongkok. Ia adalah sebuah pertempuran antara Tun Perak melawan seorang panglima perang bernama Awu Dicu.

Sulalatus Salatin bercerita kepada kita seperti berikut:

“Hatta berapa lamanya, maka datanglah pula musuh Siam menyerang Melaka dari laut. Awi Dicu nama panglimanya. Maka kedengaranlah ke Melaka khabamya, maka dipersem¬bahkan orang kepada Sultan Muzaffar Syah. Maka baginda menitahkan Beridahara Paduka Raja berlengkap mengeluari musuh Siam itu, dengan Seri Nara Diraja dan Seri Bija Diraja dan hulubalang sekaIian dititahkan mengiringkan Bendahara Paduka Raja.”

Adalah tidak disebut di dalam Sulalatus Salatin berapakah jumlah tentera mahupun kapal atau perahu perang yang dimiliki oleh kedua-dua belah pihak. Sulalatus Salatin yang merupakan sumber utama penceritaan sejarah Melaka hanya mengulas tentang taktikal perang yang digunakan oleh Tun Perak melawan Siam yang disebutkan.

Tetapi sebelum saya mahu mengulas mengenai tentang taktikal perang yang digunakan oleh Tun Perak dalam Pertempuran Batu Pahat 1456, izinkan saya untuk memetik beberapa buah taktikal dan strategi perang yang digariskan dalam The Art Of War karya Sun Tzu yang saya kira, telah digunakan sehabis baik oleh Tun Perak dalam menangani bala armada Siam.

1. “Pastikan kau ternampak lemah ketika kau kuat, dan kau ternampak kuat ketika kau lemah.” – Sun Tzu, The Art Of War

2. “Serang mereka ketika mereka tidak bersedia, dan muncul kembali ketika mereka tidak menjangkakan kemunculan kau.” ― Sun Tzu, The Art of War.

3. “Mereka yang pakar dalam pertempuran adalah mereka yang berjaya mengerakkan musuh, bukan digerakkan oleh musuh!” – Sun Tzu, The Art Of War

Baik sekarang kita sudah memahami tentang 3 buah strategi yang digariskan oleh Sun Tzu? Sekarang saya mahu tunjukkan apa yang diajarkan oleh Sun Tzu dalam bukunya diaplikasikan dengan sangat baik oleh Tun Perak dalam Pertempuran Batu Pahat 1456 ini.

Dicatatkan bahawa anak Seri Bija Diraja ketika itu yang bernama Tun Omar yang disifatkan oleh Sulalatus Salatin sebagai seorang yang berani mati dan gila-gila telah diarahkan untuk membawa perahu oleng-oleng seorang diri dan menyerang armada laut Siam. Dicatatkan seperti berikut dalam Sulalatus Salatin:

“Maka Tun Omar pun pergilah dengan seorang dirinya; perahunya olang-oleng. Setelah bertemu dengan perahu Siam yang banyak itu, maka dilanggamya sekali, dua tiga buah perahu Siam alah, lalu terus perahunya ke sebelah. Maka ia berbalik pula, dilanggamya yang lain pula, dua tiga buah alah perahu Siam itu; maka Tun Omar pun kembalilah. Maka orang Siam pun terlalu hairan melihat kelakuan Tun Omar itu.”

Saya kira tindakan Tun Omar ini adalah kerana diarahkan oleh Tun Perak untuk memberitahu kepada bahawa Siam bahawa mereka sedang berdepan dengan calang-calang armada kapal yang tidak kurang hebatnya. Tun Perak sedang cuba meninggalkan gambaran kepada Siam bahawa sebuah perahu Melaka sudah cukup untuk menghabiskan Siam. Tun Omar seorang sahaja sudah cukup untuk mengucar-ngacirkan armada kapal Siam. Tetapi saya percaya hakikat yang sebaliknya tentang Melaka. Hipotesis peribadi saya, mungkin ketika itu, pada perkiraan Tun Perak ialah armada Melaka tidak cukup kuat untuk menentang armada kapal Siam.

Jadi, memang beliau sengaja menyiapkan Tun Omar untuk rancangannya yang seterusnya. Apabila hari sudah menginjak malam, dilaporkan bahawa Awi Dicu pun sampai dengan armada kapalnya. Maka ketika itulah Tun Perak telah mengarahkan agar api-api dipasang pada pokok bakau, nyireh dan tumu. Ini dicatat dalam Sulalatus Salatin seperti berikut.

“Setelah hari maIam maka Awi Dicu pun datanglah. Maka oleh Bendahara Paduka Raja, segaIa pohon bakau, dan nyireh, dan tumu, api-api itu sekaliannya, disuruhnya tambati putung api; gemerlapan rupanya dipandang orang.”

Jadi apabila armada kapal Siam datang dari kejauhan, mereka melihat terlalu banyak api di perairan laut Melaka sehinggalah salah seorang tentera Siam memperkatan kepada Awi Dicu.

“Terlalu amat banyak Melayu itu tiada terbilang lagi. Jikalau ia datang apa jadinya kita? Sedang akan sebuah perahunya tadi lagi, tiada terlawan oleh kita.”

Maka kata Awi Dicu:

“Benar seperti kata kamu itu, marilah kita kembali.”

Apa yang kita boleh pelajari daripada taktikal Tun Perak di atas ialah sama seperti yang dikatakan oleh Sun Tzu seperti mana yang saya petik di awal artikel. Tun Perak telah mengaplikasikan apa yang diajarkan oleh Sun Tzu dalam bukunya Seni Peperangan. Tun Perak mungkin ketika itu tahu bahawa armada laut Melaka tidak sekuat Siam, jadi beliau mencuba untuk mengelakkan sebarang pertempuran secara terus. Jadi satu-satunya cara adalah memenangi perang psikologi dengan Awi Dicu dengan menampakkan armada laut Melaka sekuat dan seramai mungkin sehinggakan menjatuhkan moral pasukan lawan.

Maka saya fikir bahawa tindakan Tun Perak ini adalah sangat bijak. Dia telah menghalau armada kapal Awi Dicu jauh dari perairan Batu Pahat bahkan telah menjatuhkan moral askar Siam. Pada awalnya Apabila kapal-kapal Siam ini mula berpatah balik kerana ketakutan, maka Tun Perak merasakan itulah waktu terbaik untuk beliau melancarkan serangan semula ke atas pasukan armada Siam. Ianya dicatatkan dalam Sulalatus Salatin seperti berikut:

“Adapun perigi Batu Pahat itu, orang Siamlah memahat dia. Maka diperikut oleh Bendahara Paduka Raja had Singapura. Maka banyak perahu Siam dilanggar oleh kelengkapan Bendahara Paduka Raja; maka orang Siam pun belayar larilah pulang ke benua Siam.”

Saya tafsirkan bahawa serangan Tun Perak tiba-tiba sehingga mengejar Siam sampai ke Singapura adalah sama dengan dengan strategi yang dipamerkan oleh Sun Tzu yang kedua yang saya gariskan di awal artikel. Serangan mengejutkan ini memang dinantikan oleh Tun Perak memandangkan dalam keadaan berpatah balik, moral tentera Siam memang jatuh menjunam dan ini memang sangat dinantikan oleh Tun Perak. Serangan mengejut pada saat moral askar jatuh memang strategi perang terbaik.

Tetapi sebelum itu seperti mana petikan Sun Tzu yang ketiga yang saya gariskan, Tun Perak telah berjaya mengerakkan musuhnya Siam berdasarkan apa yang beliau mahukan, bukannya Tun Perak digerakkan oleh musuh. Tun Perak mahu Siam berundur dalam perasaan gerun agar senang beliau melakukan serangan dari belakang pada waktu Awi Dicu dan Siam tidak bersedia langsung!

Kemuncak dari pertempuran ini, akhirnya Tun Perak telah berjaya memenanginya ini dan mempertahankan kedaulatan Melaka. Segala apa yang berlaku waktu pertempuran ini kemudiannya dilaporkan kepada Sultan Muzaffar Shah yang sangat gembira dengan kemenangan Tun Perak tersebut dan menghadiahkan pelbagai benda pada seluruh ahli pertempuran ini. Ini disebut dalam Sulalatus Salatin seperti berikut:

“Maka segala perihal ehwal itu semuanya dipersembahkan ke bawah duli baginda. Maka baginda pun terlalu sukacita; baginda memberi anugerah persalinaan Bendahara Paduka Raja pakaian yang mulia-mulia, danakan segala hulubalang yang pergi itu semuanya dianugerahi persalin masing-masing pada kadamnya.”


The Stanford Prison Experiment (2015): Lucifer Effect.

The Stanford Prison Experiment merupakan sebuah filem yang diinspirasikan daripada kisah ataupun eksperimen sebenar yang berlaku pada tahun 1971. Eksperimen ini diketuai oleh Philip Zimbardo, yang merupakan seorang professor bidang psikologi di Universiti Stanford. Eksperimen yang diberi nama ‘Stanford Prison Experiment’ (SPE) tersebut yang sepatutnya berlangsung selama 2 minggu, terpaksa diberhentikan selepas 6 hari, iaitu bermula 14 Ogos sehingga 20 Ogos, bertempat di Universiti Stanford itu sendiri.

Matlamat utama eksperimen ini adalah untuk mengenal pasti kesan psikologi yang berpunca daripada pegangan kuasa ataupun penguasaan autoriti, di mana subjek utama eksperimen difokuskan kepada tahanan penjara (prisoners) yang berada di bawah penguasaan dan juga pengawal penjara (prison officers) yang memegang kuasa. Subjek-subjek eksperimen iaitu tahanan penjara dan juga pengawal penjara merupakan pelajar-pelajar lelaki Universiti Stanford sendiri, yang mengambil bahagian secara sukarela dan dibayar sebanyak 15 dollar sehari.

‘Stanford Prison Experiment’ ini telah membuktikan bahawa manusia yang baik itu mampu melakukan kejahatan apabila berada dalam situasi tertentu, di bawah penguasaan sesuatu sistem. Tiga faktor utama yang terlibat adalah manusia, situasi dan sistem.

1. Sejarah Lucifer Effect

Seperti yang kita sedia maklum, ‘Lucifer’ adalah nama yang ditujukan kepada iblis. Iblis yang pada awalnya patuh dan tunduk kepada arahan Tuhan, telah ingkar apabila enggan bersujud kepada Nabi Adam as. Oleh itu, Tuhan telah menghalau iblis keluar daripada syurga di mana iblis telah berjanji untuk menyesatkan umat manusia sehingga akhir zaman.

Philip Zimbardo yang mengetuai Stanford Prison Experiment terinspirasi dengan kisah Iblis dan Nabi Adam tersebut, di mana beliau percaya bahawa seperti iblis (Lucifer) yang berubah kepada kejahatan, manusia yang pada asalnya baik juga mampu untuk melakukan perkara yang sama, terutamanya apabila berada dalam situasi di mana mereka berada dibawah penguasaan autoriti.

Namun, psikologi sosial yang diberi nama Lucifer Effect oleh Zimbardo ini telah wujud sejak zaman Perang Dunia ke-2 lagi, di mana Adolf Eichmann yang merupakan seorang Kolonel German Nazi, penjenayah perang (war criminal) yang didapati bersalah atas jenayah perang (war crimes) yang dilakukan ke atas orang Yahudi. Eichmann telah dihukum gantung pada tahun 1962 dan kisahnya telah dibukukan oleh Hannah Arendt yang berjudul ‘Eichmann in Jerusalem’. Di dalam buku tersebut, Hannah merumuskan bahawa Eichman bukan lah seorang fanatik mahupun menghidapi penyakit mental, namun dia menjustifikasikan segala jenayah perang yang dilakukan adalah atas sebab menurut arahan pemerintah sekali gus percaya bahawa dia tidak perlu bertanggungjawab atas jenayah yang dilakukannya.

Berikutan perbicaraan kes Eichmann, pada tahun 1961 seorang pakar psikologi daripada University Yale, iaitu Stanley Milgram telah melakukan eksperimen yang dinamakan Milgram Experiment. Eksperimen tersebut bertujuan mengenal pasti sejauh mana kah manusia sanggup melakukan sesuatu semata-mata demi menurut arahan pihak berkuasa/pemerintah. Dalam eksperimen tersebut, subjek merupakan beberapa orang dewasa yang berlainan pekerjaan dan tahap pendidikan. Subjek diyakinkan bahawa mereka sedang mengambil bahagian dalam satu eksperimen di mana mereka menjadi ‘guru’ (teacher) yang perlu mengajarkan beberapa patah perkataan kepada ‘pelajar’ (learner). Jika pelajar tersebut menyebut perkataan yang diajar dengan salah, ‘guru’ perlu menghukum dengan memberikan renjatan elektrik yang meningkat sebanyak 15-voltan bagi setiap kesalahan. Subjek percaya bahawa mereka memberi renjatan elektrik yang sebenar. Hakikatnya, renjatan tersebut tidak wujud dan ‘pelajar’ hanya berlakon seperti terkena renjatan elektrik semata-mata.

Setiap kali ‘guru’ menyatakan hasrat untuk menghentikan eksperimen tersebut, penyelia eksperimen akan memberikan 4 patah arahan verbal secara berperingkat.

Jika subjek tetap berkeras untuk menghentikan eksperimen, penyelia eksperimen akan akur dengan keputusan yang dipilih. Namun, jika subjek memilih untuk meneruskan eksperimen tersebut, eksperimen cuma akan dihentikan apabila renjatan elektrik mencapai maksimum 450-volt 3 kali berturut-turut. Penyelia eksperimen juga akan menyuruh ‘guru’ untuk terus meneruskan eksperimen sehinggalah pelajar berjaya menyebut setiap perkataan dengan betul.

Eksperimen ini mendapat hasil yang mengejutkan. Sebelum memulakan eksperimen, Milgram terlebih dahulu telah meminta 14 pelajar psikologi tahun akhir daripada Universiti Yale untuk menganggar perlakuan 100 orang subjek eksperimen yang bakal menjadi ‘guru’. Kesemua responden percaya bahawa hanya segelintir kecil subjek (3 daripada 100 orang) yang sanggup memberikan renjatan elektrik dengan kadar voltan maksima. Respon daripada 40 orang pakar psikiatri daripada sebuah hospital pula mengatakan bahawa apabila tiba di renjatan ke-10, di mana ‘pelajar’ meminta untuk menghentikan hukuman, kebanyakan subjek akan menghentikan eksperimen tersebut. Mereka menganggar bahawa hanya 3% daripada subjek yang akan meneruskan eksperimen tersebut.

Namun, menerusi set pertama Milgram Experiment, 65% daripada mereka yang mengambil bahagian didapati memberikan renjatan elektrik maksima mencapai 450-voltan, di mana kesemua subjek memberikan renjatan sekurang-kurangnya 300-voltan. Setiap daripada subjek berhenti seketika untuk mempersoalkan eksperimen tersebut namun hampir kesemua meneruskan eksperimen setelah diyakinkan oleh penyelia eksperimen.

Milgram meneruskan eksperimen tersebut dari masa ke semasa, merangkumi pelbagai situasi dan lapisan masyarakat. Hasilnya masih konsisten. Ini membuktikan bahawa manusia cenderung melakukan apa sahaja demi menurut arahan ‘pihak berkuasa’.

2. Stanford Prison Experiment (SPE)

Phillip Zimbardo memulakan eksperimen nya sendiri yang dikenali sebagai Stanford Prison Experiment (SPE). Matlamat SPE ini sama seperti Milgram Experiment yang ingin mengkaji perlakuan manusia yang berada di bawah penguasaan autoriti. Sukarelawan yang mengambil bahagian mempunyai personaliti dan karakter yang baik, dibahagikan kepada 2 kumpulan secara rawak; tahanan penjara (prisoners) dan pengawal penjara (prison officers/guards). Zimbardo menyuruh pengawal penjara agar melakukan ‘tugas’ masing-masing dengan sebetulnya dan menganggap eksperimen itu sebagai satu realiti dan bukannya satu eksperimen.

Melalui Stanford Prison Experiment, Zimbardo mendapati bahawa salah satu faktor utama yang menyebabkan tahanan dilayan dengan teruk adalah proses yang dikenali sebagai ‘dehumanising’, di mana sifat manusia (human) dan identiti di dalam diri tahanan dikurangkan/dihapuskan. Ini menjadikan status tahanan merundum lebih menghampiri status ‘haiwan’ berbanding manusia sekali gus diperlakukan dengan teruk oleh pengawal penjara.

Sebagai contoh, menerusi filem The Stanford Prison Eksperimen ini, kita dapat melihat bahawa pada hari pertama berlangsungnya eksperimen, subjek yang telah dipilih menjadi tahanan melalui sesi penangkapan yang realistik, dan seterusnya dibawa ke ‘penjara’ yang dinamakan Stanford County Prison. Sebagai tahanan, nama mereka digantikan dengan nombor siri dan mereka dilarang menggunakan nama lain selain daripada nombor siri yang telah ditetapkan untuk setiap tahanan. Uniform tahanan diberikan dalam bentuk ‘dress’ berbanding baju dan seluar.

Setiap tahanan diberikan katil yang dilengkapi tilam dan selimut untuk tidur beserta makanan. Mahupun begitu, apabila tahanan-tahanan mula merancang sesama sendiri untuk melakukan pemberontakan, Zimbardo sendiri telah mengarahkan pengawal agar melakukan apa sahaja untuk memecahbelahkan ‘gerakan’ tahanan. Oleh itu, kemudahan katil dan tilam ditarik semula dan tahanan-tahanan yang didapati degil dan kuat melawan pengawal akan dikurung di dalam sebuah almari yang dipanggil ‘The Hole’ sebagai pengajaran kepada tahanan lain. Perjanjian yang pada asalnya melarang sebarang penderaan fizikal juga dilanggar apabila pengawal mula memukul tahanan yang tidak dapat dikawal.

Layanan buruk yang berlarutan ini menyebabkan tahanan cuba melarikan diri namum gagal. Tahanan akhirnya sedar bahawa mereka sedang berada di dalam penjara yang sebenar meskipun diberitahu bahawa mereka merupakan subjek eksperimen. Hal ini menyebabkan tahanan tertekan, hilang harapan dan berubah menjadi ‘submissive’ dan akhirnya cuma patuh kepada penderaan fizikal dan verbal yang diberikan oleh pengawal. Di sini, kita dapat lihat bahawa tahanan tiada lagi ‘kebebasan’ seperti manusia yang lain.

Seperti kehidupan di dalam penjara sebenar, tahanan juga diberikan peluang untuk berjumpa dengan ahli keluarga menerusi sesi lawatan. Walaupun dilayan dengan teruk sepanjang berada di dalam eksperimen tersebut, tiada seorang pun tahanan yang mengadu kepada ahli keluarga masing-masing. Ahli keluarga yang mengesyaki sesuatu juga hanya mendiamkan diri kerana berfikir ianya cuma satu eksperimen walhal tahanan diperlakukan seperti berada di dalam penjara sebenar.

Keadaan menjadi lebih membimbangkan apabila seorang paderi yang dijemput untuk berkomunikasi dengan tahanan juga memperlakukan mereka seperti tahanan sebenar. Tahanan akhirnya menjadi semakin bingung dan menerima ‘identiti’ baru mereka sebagai tahanan penjara yang benar-benar bersalah.

Zimbardo yang terlalu taksub dengan Stanford Prison Experiment ini akhirnya sedar apabila teman wanitanya yang juga seorang pelajar kedoktoran psikologi melawat eksperimen tersebut dan mendapati bahawa eksperimen dilangsungkan dengan tidak bermoral di mana subjek-subjek yang menjadi tahanan diperlakukan dengan teruk sehingga mampu menjejaskan emosi dan mental mereka. Dia akhirnya meyakinkan Zimbardo untuk menghentikan eksperimen tersebut.

Stanford Prison Experiment (SPE) yang sepatutnya berlangsung selama 2 minggu, berakhir pada hari ke-6. Dalam masa 36 jam sejak bermulanya eksperimen ini, subjek yang dipilih menjadi tahanan menghidapi tekanan yang keterlaluan. Lantaran itu, 5 orang subjek terpaksa dilepaskan.

III. Pengajaran

Hasil daripada Stanford Prison Experiment (SPE), Zimbardo mendapati bahawa ternyata manusia patuh melakukan apa sahaja yang diarahkan oleh orang atasan. Kepatuhan ini tidak tertakluk kepada subjek-subjek eksperimen sahaja, bahkan juga kepada orang luar yang mendiamkan diri dan tidak mempersoalkan apa-apa seperti ahli keluarga tahanan, paderi mahupun penyelia-penyelia eksperimen yang terlibat termasuklah Zimbardo sendiri.

Setelah eksperimen ini berakhir, satu observasi dibuat ke atas subjek-subjek eksperimen yang berlakon sebagi tahanan dan pengawal. Tahanan masing-masing merasakan bahawa mereka diperlakukan dengan teruk walaupun mereka hanya ‘bertugas’ di dalam eksperimen. Pengawal pula mengatakan bahawa jika tahanan diberikan tugas pengawal, mereka juga akan melakukan perkara yang sama; memberikan layanan yang berbentuk penderaan dan hukuman yang buruk. Semuanya kerana patuh atas arahan penyelia eksperimen.

Ianya juga amat mengejutkan kerana tiada seorang pun yang terlibat di dalam eksperimen tersebut yang mempersoalkan tindakan pengawal yang ’abusive’. Pengawal yang paling ‘kreatif’ dalam layanan ke atas tahanan juga mempersoalkan,

‘Why didn’t people say something when I started to abuse people?’

Justeru, persoalan paling besar yang dapat kita rumuskan melalui Stanford Prison Experiment ini adalah ‘Adakah aku mampu melakukan kejahatan?’ (Am I capable of evil?)

Pasti kebanyakan daripada kita memperkatakan bahawa jika kita berada dalam situasi mereka, di mana kita merupakan pengawal, kita tidak akan melayan tahanan dengan buruk. Hakikatnya, kita tidak berada di dalam situasi mereka untuk berkata sedemikian.

Walau bagaimanapun, menerusi buku ‘The Lucifer Effect’ karya Philip Zimbardo, beberapa langakah boleh diambil agar kita lebih berhati-hati dalam konteks, perasaan dan keadaan yang melibatkan diri kita sendiri. Antaranya ialah:

Kesimpulannya, anasir jahat itu wujud di mana-mana, tidak kira manusia, situasi mahupun sistem.  Namun begitu, kita sebagai ahli masyarakat yang menginginkan kesama-rataan dan peri-kemanusiaan perlu mempunyai jati diri yang tinggi di mana kita berkebolehan menegakkan perkara yang betul walaupun berseorangan sekali gus menentang sistem yang menzalimi pihak yang lemah.

Rujukan, bacaan dan informasi lanjut:

1) https://www.psychologized.org/what-is-the-lucifer-effect/

2) https://en.wikipedia.org/wiki/Milgram_experiment

3) https://www.ted.com/talks/philip_zimbardo_on_the_psychology_of_evil


Islam Memacu Kegemilangan Disebalik Persepsi Ketinggalan Zaman

Manusia secara lahiriah tidak mahu dikongkong. Setiap manusia akan berasa kurang selesa apabila segala tindak tanduk terkongkong atas faktor-faktor seperti agama, tradisi dan adat istiadat. Melanggar tradisi dan adat istiadat adalah perbuatan yang paling mudah. Tetapi membelakangi agama akan mengundang dosa serta padah. Dosa sebenarnya boleh dilihat berdasarkan refleksi cerminnya iaitu padah. Tetapi itu tidak sama sekali memberikan apa-apa hak untuk menghakimi sesiapa pun.

Dua perkara yang Islam haramkan adalah arak dan daging babi. Sekalipun darurat, hukum masih kekal haram, cuma tidak berdosa untuk makan agar hukum lain yang lebih agung iaitu “menjaga kesihatan (nyawa)” tidak dibelakangi. Sebelum berhujah mengenai arak dan daging babi, perlu juga tekankan tentang kepentingan nyawa berdasarkan pandangan Islam. Salah satu sumber yang mudah digunakan adalah perbuatan bunuh diri.

Di dalam Sahih Bukhari, Jilid 2, Kitab 23, dan Ayat-Ayat 445-446, Islam menekankan bahaya dosa bunuh diri, serta ancaman yang mesti dibuat pedoman apabila berdepan dugaan besar.

Diriwayatkan oleh Thabit bin Ad-Dahhak:

Sabda Rasulullah SAW, “barangsiapa yang sengaja bersumpah (secara palsu) atas agama selain Islam, maka dia telah menjadi apa yang dia berkata, (contohnya, jika dia berkata, ‘kalau perkara ini tidak benar, maka aku adalah Yahudi,’ dia telah menjadi seorang Yahudi). Dan barangsiapa yang membunuh diri dengan besi akan dihukum dengan besi yang sama di Neraka.”

Diriwayatkan oleh Jundab:

Sabda Rasulullah SAW, “seorang lelaki telah tercedera (atau jatuh sakit), dan dia telah membunuh diri. Maka Allah berfirman: hamba Aku telah mencepatkan kematian baginya, maka Aku mengharamkan Syurga buatnya.”

Diriwayatkan oleh Abu Huraira:

Sabda Rasulullah SAW, “barangsiapa yang membunuh diri secara mencekik akan kekal mencekik dirinya di Neraka selama-lamanya, dan barangsiapa yang membunuh dirinya dengan tikaman akan kekal menikam dirinya di Neraka.”

(Terjemahan daripada bahasa Inggeris)

Betapa besarnya nilai nyawa dalam pandangan Islam. Jadi, atas kebesaran inilah diturunkan al-Qur’an, agar manusia dapat mengamalkan gaya hidup bersesuaian. Hari ini satu laporan kesihatan telah diterbitkan perihal penyebab-penyebab kanser perut. Dan dua (atau tiga) pencetus utama adalah apa yang diharamkan Islam: daging babi (bacon) dan obesiti. Boleh faham sentimen golongan yang berilmu dalam bidang perubatan apabila obesiti dikaitkan dengan dua perkara berdosa. Terdapat pendapat mengatakan obesiti adalah semulajadi daripada genetik.

Kod-kod genetic di dalam zarah tubuh manusia mampu menyebabkan obesiti dalam sindrom-sindrom Bardet-Biedl dan Prader-Willi. Walaubagaimanapun, kod-kod ini tiada kuasa menentukan halatuju kesihatan dalam masa yang akan datang. Atas penentuan ini, obesiti dijangka akan berlaku atas faktor genetik dan gaya hidup. Dalam kes-kes terkini, punca obesiti ditambah lagi, bahawa bekalan makanan tidak terbatas dan aktiviti fizikal yang kurang dikaitkan sekali.

Allah berfirman, “dan makanlah dan minumlah, jangan berlebih-lebihan. Sesungguhnya Allah tidak menyukai orang yang berlebihan.” (Qur’an 7:31) Dan disini terdapat satu kepincangan dalam amalan gaya hidup rakyat Malaysia. 20 tahun lepas, hanya 4.4% rakyat Malaysia dianggap menghidapi obesiti. Kini perkataan ini telah menjadi keramat sehingga 14%. Berdasarkan kenyataan Menteri Kesihatan Negara, “jenis-jenis makanan yang banyak dan budaya makan” makanan yang berkalori tinggi seperti bahan minyak kelapa dan sawit, serta kuih-muih berbahankan beras dan gula “telah menjadi sebahagian daripada hidup kita.”

Tahap obesiti Malaysia dicatatkan lebih tinggi daripada sahabat-sahabat Asia negara. Dalam sebuah jurnal medikal British, the Lancet, Malaysia menjuarai lumba obesiti (siapa cakap obesiti tidak boleh berlumba) iaitu sebanyak 45.3% (44% lelaki – 49% wanita) kepada bilangan populasi.

Selain daripada perut, beberapa jenis kanser yang lain didapati tercetus akibat tiga perkara ini. Antaranya adalah kanser payu dara dan kolon.

Tetapi bukan tiga pencetus ini sahaja yang dibincangkan. Daging proses turut dikaitkan juga. Tetapi kajian yang lebih mendalam diperlukan untuk mengenalpasti sama ada daging-daging proses Malaysia boleh dikaitkan bersama. Ini kerana, laporan kesihatan yang diterbitkan menggunakan lombong emas kepada penyakit iaitu rakyat Amerika Syarikat sebagai asas kajian. Kanser perut adalah yang kelima paling kerap secara global, 950,000 orang setahun. Dan pemprosesan yang disebutkan turut mengaitkan kemasukan bahan pengawet. Antara yang disebut adalah berkaitan babi seperti bacon, ham dan yang lain seperti pastrami, salami, dan sosej. Daging proses juga dikatakan mampu menyebabkan kanser pankreas dan prostat.

Juga dikaitkan adalah makanan-makanan yang diawet garam, tetapi sekali lagi, pencetus kanser perut ini boleh dinafikan kerana bangsa Melayu sudah biasa dengan ikan masin sejak dahulu lagi, tetapi catatan sejarah mengenai “sakit perut” langsung tidak disebut dengan banyak. Tetapi yang paling perlu diperhalusi adalah amalan merokok, yang dipersalahkan atas 11% kanser perut.

Kajian ini juga menyatakan bahawa pemakanan sayur-sayuran, kacang dan buah-buahan mampu bantu jaminkan kesihatan yang terbaik. Amalan pemakanan yang digalakkan sains adalah diet Mediterranean berdasarkan piramid: http://www.diet-blog.com/wp-content/uploads/mediterranean-diet.jpg

Amalan pemakanan Mediterranean mengutamakan buah-buahan, sayur-sayuran, bijirin, dan kacang. Diet ini juga menggantikan mentega dan garam dengan minyak zaitun dan herba rempah. Daging merah pula dijamah tidak lebih daripada beberapa kali sebulan. Dan yang paling utama sekali, diet Mediterranean menggunakan makanan Sunnah.

Daripada Sayyid al-Ansari:

Sabda Rasulullah SAW, “ambillah (makanlah) minyak zaitun dan sapukanlah kepada badan, kerana ia datang daripada pohon yang suci (Mubarak).” – Tirmidhi At’ima, 43; Ibnu Majah.

Boleh dibaca mengenai minyak zaitun dan Islam disini: http://www.islamicvoice.com/february.2000/medicine.htm

– Ahmad Faezal –


Panspermia – Hipotesis Kehidupan Berasal Dari Angkasa

Panspermia merupakan hipotesis saintifik yang mencadangkan kehidupan di bumi sebenarnya berasal di luar angkasa. soalan-soalan begini boleh dijawab dengan ringkas. Beberapa objek angkasa telah dicadangkan sebagai sumber kehidupan di bumi oleh saintis yang menyokong hipotesis ini. Ini termasuk planet Marikh, komet, asteroid dan sistem bintang lain.

Idea Awal Hipotesis Panspermia

Idea Panspermia bukanlah sebuah idea yang baharu, idea ini telah wujud dan boleh dijejak kembali pada zaman Yunani purba. Dalam dunia moden beberapa tokoh yang menyokong hipotesis ini ialah ahli astronomi seperti Fred Hoyle dan Chandra Wickramasinghe.

Walaupun bukti terawal tidak ditemui untuk menyokong hipotesis ini, sekurang-kurangnya penemuan lain telah berlaku pada abad lalu dan menjadikan teori panspermia lebih munasabah. Penemuan lain termasuk bukti menarik bahawa hidupan/mikroorganisma mungkin pernah wujud di Marikh.

Satu lagi bukti yang telah memberikan panspermia lebih kredibiliti ialah fakta bahawa bukti kehidupan terawal yang tidak dapat dipertikaikan dalam rekod geologi yang berlaku sekitar 3.8 bilion tahun yang lalu, iaitu hampir dipenghujung Late Heavy Bombardment(LHB), satu tempoh aktiviti impak yang dasyat  di sistem suria di mana kadar perlanggaran antara planet-planet jauh lebih tinggi daripadanya hari ini.

Adakah Kehidupan di Bumi Berasal dari Marikh?

Pada tahun 1984, seketul besar meteorit ditemui di Allan Hills Antartika. Batu meteorite ini dilabelkan dengan kod ALH84001. penemuan ini tidak banyak menarik minat pelbagai pihak sekurangnya pada sedekad seterusnya.

Cuma pada tahun 1994, analisis geokimia dan mikroskopik dijalankan, menunjukkan bahawa meteorit itu adalah meteorit Marikh dan penemuan meteorit itu sangat luar biasa.

Saintis mendapati meteorit tersebut mengandungi molekul organik kompleks yang dikenali sebagai hidrokarbon aromatik polisiklik (PAH), yang sering dikaitkan dengan aktiviti mikroorganisma. Mereka juga mendapati ada magnetite yang bercampur dengan besi sulfide. Kedua-dua mineral ini biasanya tidak berlaku bersama dengan kehadiran karbonat melainkan dihasilkan oleh hidupan.

Tambahan pula, penyelidik menemui struktur nano berbentuk rod yang kelihatan luar biasa, mempunyai persamaan dengan jenis bakteria tertentu. Ketiga-tiga penemuan dalam meteorit ini telah diambil oleh beberapa orang saintis untuk dijadikan sebagai bukti kemungkinan kehidupan berasal dari planet tersebut.

Penemuan ALH84001 memaksa ramai saintis untuk melihat dengan lebih dekat, dengan bukti-bukti. Selama bertahun-tahun segala bukti yang ada pada asalnya kelihatan menarik namun sekarang dianggap meragukan dan topik asal-usul non-biological pula digemari.

Polycyclic aromatic hydrocarbon (PAH)  boleh terbentuk dengan mudah dalam tetapan bukan biologi(non-biological) apabila molekul organik tertakluk kepada pemanasan dan struktur seperti rod-bar atau batang yang menyerupai bakteria mungkin terlalu kecil untuk menjadi makhluk hidup.

Magnetit dan besi sulfida, sebaliknya, masih dianggap sebagai bukti kemungkinan kehadiran biologi dalam ALH84001. Kebanyakan butiran magnetit mempunyai saiz dan bentuk yang sama dengan butiran yang dihasilkan oleh bakteria.

Tambahan pula, pada masa ini tidak ada mekanisme pembentukan yang diketahui melalui mana butiran magnetit daripada sifat itu terbentuk dalam hubungan dengan sulfide besi tanpa ketiadaan biologi.

Persoalan sama ada kehidupan wujud atau wujud di Marikh akhirnya perlu dijawab dengan misi pemulangan sampel, yang dirancang untuk awal 2030-an. Sementara itu, bukti terus membina bahawa Marikh pernah menjadi planet yang lebih lembap, yang mungkin mempunyai kehidupan di masa lalu jauh dari segi geologi.

Di samping meningkatkan kebarangkalian bahawa hidupan mungkin wujud di Marikh, penemuan tanda-tanda kehidupan di Marikh juga mempunyai implikasi sama ada kehidupan dari Marikh boleh melahirkan kehidupan di Bumi.

Terdapat sekurang-kurangnya dua isu utama dengan kemungkinan hidupan di Marikh yang menyemai Bumi. Pertama ialah sama ada kehidupan boleh bertahan semasa perjalanan(ke bumi). Kedua ialah sama ada terdapat sebab untuk mempercayai kehidupan terbentuk terlebih dahulu di Marikh dan bukannya di bumi. Jawapan kepada kedua-dua soalan, boleh jadi YA.

Hipotesis terkini tentang asal usul kehidupan ialah hidupan mula-mula terbentuk dalam kawasan air cetek yang kerap terdedah kepada cahaya matahari yang kering secara berkala. Ini akan mengakibatkan pembentukan sebatian organik secara beransur-ansur dengan setiap kitaran kering, yang membawa kepada pembentukan lapisan organik kompleks yang boleh menjadi bahan untuk kehidupan.

Panspermia Melangkah Ke Hadapan

Sejak panspermia pertama kali dicadangkan sebagai hipotesis saintifik, ia telah menjadi kontroversi. Penemuan baru-baru in bagaimanapun telah menebus hipotesis panspermia, yang menunjukkan mungkin terdapat beberapa kebenaran pada idea itu.

Pada masa ini tiada bukti bahawa kehidupan terbentuk di planet lain. Namun begitu, dengan setiap penemuan astrobiologi, kemungkinan besar kehidupan akan ditemui di luar bumi tidak lama lagi.